Eszena babesteko aterpe bat | Kultura | Berria\nDurangoko 56. Azoka. Kabi@\nEkhiotz Prieto eta Urko Peral, atzo, Atarian.eus plataformaren aurkezpen ekitaldian. GORKA RUBIO / FOKU Tamaina handiagoan ikusi\n«Zuetako zenbatek erabiltzen dituzue plataformak musika streaming bidez entzuteko?». Besoak gora, Landako guneko areto nagusikoko entzule gehienek. «Eta ordaindu?». Bakarren batek. Bistan da, jendeak nagusiki Interneten bitartez entzuten du musika gaur egun, doako zein ordainpeko guneetan. «Multinazional handiek merkatu osoa kontrolatzen dute, eta nahieran kudeatzen dute kontsumoa». Horren kexu dira Urko Peral eta Ekhiotz Prieto, eta alternatiba «jasangarri» bat sortu dute, musikarien eta musikazaleen komunitatea zaintzeko asmoz: Atarian.eus. Atzo aurkeztu zuten, Durangoko Azokako Kabi@ gunean.\nIazko osasun krisiak ernatutako gogoetetatik sortu da proiektua. «Kulturan lan egiten dugunon bizitza erabat aldatu zen», kontatu du Peralek. Topatu zuten aterabide bat: plato bat egin zuten soinu teknikari lanerako erabiltzen zuten nabean, musikari lagunak gonbidatu zituzten, eta ikus-entzunezkoekin aritzen diren kideekin batera kontzertuak grabatzen hasi ziren. «Gure bizitzei zentzu bat emateko, batez ere». Material hori Interneten nola jarri pentsatzen hasi zirenean areagotu ziren zalantzak: «Lanari balio guztia kentzen genion».\nPlataforma handien atzaparrei izkin egiteko irtenbide bakarra ikusi zuten: euren gunea sortzea. Elkartu zituzten soinu teknikariak, irudigileak, informatikariak eta kazetariak, besteak beste. Eta, horri guztiari oinarri juridiko bat emateko, kooperatiba bat sortu zuten. «Langileak eta bazkideak gara; lortu dugu gure bitartekoak baliatu eta proiektua taxutzea», azaldu du Prietok.\nHainbat bideo grabatu dituzte ordutik, platoan eta kalean. Iruñeko Ez Dago Hilda kolektiboarekin elkarlanean aritu dira, eta lortu dute jaialdi eta diskoetxe batzuen laguntza ere. Dozenaka kontzertu dituzte prest, 60 talderi baino gehiagori grabatuta.\nPlataforma ez dago martxan oraindik, baina bisitariek dagoeneko izan dezakete haren atzeko asmoaren berri webgunean sartuz gero: «Artistekin konektatzeko atari bat; bidezko kontsumo bat garatzeko tresna; kultura maite dutenentzako topagunea».\nBarruan, ikus-entzunezkoak izango dira nagusi: zuzeneko emanaldiak, bideoklipak eta elkarrizketak. Horiek osorik ikusteko, harpidetza sistema bat jarriko dute martxan laster. «Legeei buruzko azken kontuak itxi orduko». Gunea 24 ordutan erabiltzeko bonuak banatu dituzte azokako erakusmahaian. Aurrerantzean, hamabi euro balioko du harpidetzak. Horrelako gune baten korapilorik handiena diruaren banaketa da, eta hori da, hain justu, plataforma horrek besteekiko izango duen bereizgarri nagusia, egileen esanetan.\n«Gaur egun, harpidetzen dirua jasotzen duten plataformek ez dute demokratikoki banatzen. Munduan entzule gehien dituen artista hartzen dute erreferentziatzat, eta hortik aurrera banatzen dute», azaldu du Peralek. «Guk horrekin apurtuko dugu. Erabiltzaile bakoitzak ordaindutako dirua hark entzuten dituen taldeentzat izango da zuzenean», erantsi du Prietok. Erabiltzaile bakoitzak tenporizadore bat izango du, eta entzundako minutu kopuruaren arabera banatuko da hark ordaindutako dirua entzun dituen taldeen artean.\nOraingoz, Nafarroako taldeak dira nagusi, haien ingurura jo zutelako proiektua martxan jartzeko. Honako hauek parte hartu dute, besteak beste: Belako, Brigade Loco, Chill Mafia, Ibil Bedi, Kerobia, Nafarroa 1512 eta Tatxers taldeek. Askotariko estiloak nahastea da egileen asmoa; ez diote hesirik jarri nahi atariari.


Euskal Literatura ez dabil • ZUZEU\nEuskal Literatura ez dabil\nEuskal literatura (orokorrean) aspergarria da. Ni neu aspertzen nau. Euskarara jauzi egin nahi duenen batek gomendio eskatzen didanean, pentsatzen hasi eta euskaratutako libururen bat etorri ohi zait gogora (azken biak, “Larrua hotz” eta “Lagun armatua”, zehatz-mehatz); bestela, “klasikoren bat” gomendatu behar diot: Lertxundi, Saizarbitoria, Atxaga… Euskal literaturak (orokorrean) aspetzen nau eta aspertuta nago betiko liburuak gomendatzen. Eskerrak gero eta itzulpen hobeak ditigun!\nEuskal literatura (orokorrean) urruna eta handinahia da. Tema handia hartu dugu demontrezko homologazioarekin, kanpoan nola egin, guk halaxe. Hala balitz, gaitz erdi, baina tamalez kanpotik hartutako ereduak gaitz berak kutsatuta ekarri ditugu, homologazio birusak jota, alegia. Globalizazioak inposaturiko endogamia kulturala ote. Egin dezagun denok autofikzio liburu bat bigarren pertsonan kontatua (noiz pluralean noiz singularrean, arrazoi logikorik gabe), New Yorkeko edo Londresko kaleetan girotua (baina hiriaren izena aipatu gabe) eta hogeita hamabi urteko BBK neska-mutil pijo eta sexualitate definitu gabekoa protagonista duena, hitz asko batu baina ezer gutxi kontatzeko. Ene, Pasaiako portua baino leku literariagorik ez dago! Euskal gizartearen konplexutasuna harrobi agortezina da idazteko, eta oraindik apenas ekin diogu auto-disekzioari. Berandu bagabiltza, disekzioa egingo digute guri, behin hilda.\nEuskal liburugintzan literatura jaun eta jabe da, eta hori ez dago gaizki, baina zenbat aldiz ikusi dudan penaz interesatzen zaizkidan beste gai batzuei buruz erdaraz irakurri behar dudala ezinbestez! Liburu dibulgatiboez ari naiz, biografiez, argazkigitzari buruzkoak, arkitekturari buruzkoak, botanikari buruzkoak (izan ere, baratza jarri nahi nuen balkoian, eta azkenean erdaraz jarri behar izan nuen)… Horrelako liburuek garrantzi handia dute irakurleak osatzeko, hezitzeko, liburugintzan korpusa eratzeko. Ez dut esan nahi erdaraz irakurtzea txarra denik, noski; esan nahi dut erdaraz behartuta irakurtzea ez dudala gustuko, hala nola ez dudan gustuko erdaraz behartuta hitz egitea. Gaur egun ezinezkoa da euskaraz bizitzea, baina errua ez da besteena bakarrik.\nEuskal literaturan dena da luxuzko edizioa. Badakit, itsusia da kultura garestia dela salatzea, baina azken bideojokoa eskuratzeko berrogei euro ordaintzeko prest ez dagoen gazte batek (16 urtetik 35era arteko batek, adibidez) nekez ordainduko ditu hogei euro liburu baten truke, militantziak jota ere (demagun BBK pijoaren istorioak itsuki erakartzen duela). Zenbat irakurle berri uxatu ote ditu liburuaren prezioak? Proposamena inor ez kaltetzeko (ez badira inprentak): gutxitu edizio gastuak.\nEta ustel kiratsa estaltzeko lurrina garestia da oso, baina hori gau luze baterako utziko dut.\nIrudia | Liburu artean galduta cc-by-sa Or Hiltch | Or Hiltch | Creative Commons By SA\nBiba Perurena, biba Zuzeu!\nMundua dantzan jarri eta abusu sexualengatik atxilotua, nor da Julian Assange?\n4 pentsamendu “Euskal Literatura ez dabil”-ri buruz\nIñakito Garay 2010-12-08 00:00\nArraioa Etxague jauna, asko interesatu zaizkit zuk esan dituzunak. Nik neuk zuk baino plazer handiagoa hartu izan dut gure letretan, baina ulertzen dut zure irudipena. Orain espero dut hemen dabilen hainbeste idazle, editore eta enparauren artetik baten batek erantzungo dizula nik baino ganora handiagoarekin, izan ere Durangoko Azokaren egun hauetan ZuZeuk discotequea baitirudi hainbeste liburu, eta hainbeste editorialen neoi-argitxoekin, denak klixkaka bazterretatik. Zain geratzen naiz, beraz.\nJurtzixabi 2010-12-08 00:33\nAdos orokorrean. Hala ere, itzulpengintza ere gaitz berberak kutsaturik ikusten dut neurri handi batean; itzulpen literarioez ari naiz, ez adminisnistrazioaren testu hermetikoez edo euskararen hizkuntza-paisaia negargarriaz… Kontua da hemen homologazio-grina askotan mugatzen dela erdaraz (eta erdaraz gaztelaniaz da, ze, hain postmoderno izaki, zenbatek irakurtzen dute gaztelaniaz beste hizkuntza batez?) arrakasta izan duten zenbait liburu itzultzera… lauzpabots urteko atzerapenarekin. Itzulgaietan oso gustu konkretu eta zehatzak nabari dira, gehiegitan modaren araberakoak, baina inolako plangintzarik ez. Gehitu horri euskal kulturak hain maite duen simulakroa: gaztelaniatiko itzulpenak, hain zuzen. Non irakurtzen dira, ba, Zuberoako baserrietan? Gaur oso xaloa iruditiko zaigu Jokin Zaitegi baten ekimena, idazle greziarrak edo Shakespeare euskaratzeari ekion zionean bakardade gorrienean, baina bulkada kultural horretatik zeozer berreskuratu behar genuke, gurdia idien aurrean jarriko ez badugu, behintzat.\nAmonamantangorri 2010-12-08 22:40\nNeronek ere aitortzen dut, noizbait euskal liburu bat gomendatzeko eskatu izan didatenean tonto aurpegiarekin sabaira begira gelditu naizela, zer esan ez dakidala, eta ez ugaritasunagatik prezisamente. Hala ere, azkenean beti bururatzen zaizu izenen bat: dena ez da basamortua. Epalza, Cano, Saizarbitoria…\nErrua nork duen? Nik ez dakit zer izan zen lehenago, oiloa ala arrautza. Euskaldunek Diario Vasco eta Marca irakurri eta Salvame ikusten baitute telebistan, horrexegatik ez dago euskal industria kulturalik eta pulamentuzko produkziorik, ala bestela, produkzio eskasa, aspergarria edo elitistegia dela eta jendeak ez du euskal kultura kontsumitu nahi? Ez da galdera erretorikoa.\nTweets that mention zuzeu.com — Euskal Literatura ez dabil -- Topsy.com 2010-12-09 10:39\n[…] This post was mentioned on Twitter by Alber Vazquez, zuzeu. zuzeu said: Euskal Literatura ez dabil: https://zuzeu.eus/?p=19992 […]


Aupa! Julia naiz, amatxo, denda laguntzaile, nutrizionista, modeloa eta modaren maitale handi bat. Jendeari bere estiloa bilatzen laguantzea gustuko dut. Bihotzetiketik lagunduko dizugu aholkuak, forma eta puntu guztiak ematen. Denak gure estiloa daukagu eta erakusteko modurik hoberena bihotzetik da.\nJuliarekin bilera eduki genuen, bere ideai, kontzeptu eta sentimendu guztiak ateratzeko eta modu honetan web orrialdera transmititzeko era bikainean .\nSarrera mundu digitalean\nWeb orrialdearen sorkuntza eta norbait izateko behar diren social profilen sorkuntza, lehen prestaturiko estrategien arabera.\nMomentu honetan master-class bat eduki genuen Juliarekin bere burua konpetentzia digitaletan hezitzeko. Oso pertsona azkarra!\n3 hilabete osoetan gure laguntza eduki egin zuen bere online estrategia aurrera eramateko, eta nola gure burua Google Partnertsen programan sartuta dado, aholku oberenak eduki egin zituen.


Baserri inguruetan sortzen diren plastikoak biltzeko aurtengo egutegiaren berri eman dute - Debagoiena - Goiena.eus\nBaserri inguruetan sortzen diren plastikoak biltzeko aurtengo egutegiaren berri eman dute\nJokin Bereziartua Lizarazu 2015-01-08 18:39\nDebagoieneko hainbat landa inguruetan hilean behin batuko dira plastikoak. Arrasateko baserri eremuetan, Gatzagan, Bergarako Elosun eta Elgetan, berriz, aurrez telefonoz deitu beharko da derrigorrez.\nDebagoieneko Landa Garapen Elkarteak prentsa ohar bidez aditzera eman du baserri ingurunean sortutako plastikoen bilketa egutegia. Proposatzen diren bilketa lekuren bat aldatzea nahi bada honako telefono zenbakira deitu beharko da: 943 76 25 47.\nHonakoaki izango dira batuko diren plastiko motak: siloa estaltzeko erabiltzen den plastiko beltza, belar boletan erabiltzen den plastiko beltza, negutegietan eta ortuan lurra estaltzeko erabiltzen den plastiko beltza eta negutegiko plastiko zuria. Bestalde, adierazi dute plastikozko sokak ez direla batuko.\n2015ean honakoak izango dira plastiko horiek ateratzeko egunak: urtarrilaren 27a, otsailaren 24a, martxoaren 24a, maiatzaren 26a, uztailaren 28a, irailaren 22a, azaroaren 24aeta abenduaren 22a. Plastikoa arratsaldez utzi beharko dira.\n- Zarimutzeko bidekurutzea.\n- Lausita, Izurieta bidegurutzetik 100 m-tara.\n- Bainuetxe, Mendiolako bide parean.\n- Oroko bidegurutzean.\n- Ekarpen gune ondoan.\n- Zanartu, Zuazola inguruan.\n- Murgialdai, Asentsio ermitan.\n- Olabarrieta, autobus geltokian.\n- Musika Eskola gainaldean.\n- Ugarrixa, granja parean.\n- Muinondo, trenbide ondoan.\n- San Juan auzoko eliza aurreko plazan.\nArrasateko Udala, Bedoña eta Garagartza auzoetan Gatzagako Dorletako bidegurutzean, Bergarako Elosun eta Santutxun eta Elgetan noiz behinkakoa izango da bilketa eta horregatik aurrez telefonoz deitu beharko da derrigorrez: 943 76 25 47.


Lehengo eta oraingo arrantza - Ahotsak.eus\nLehengo eta oraingo arrantza\nLehengo eta oraingo arrantza Garai bateko arrantzak ez omen du gaur egungoaren inongo antzarik. Baimenik gabe hasi zen isidro lanean. Behin baimena emanda, arrantzarako baimena bukatzean bakoitzak bere kabuz irabazten zuen dirua. Ezkonduta egotean, ordea, gogorragoa zen itsasoko lana, denbora asko pasatzen baitzen etxetik kanpo.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan PLE-001-009 kodeko bideoa nahi duzula aipatzea: ahotsak@ahotsak.eus\nGarai bateko arrantzak ez omen du gaur egungoaren inongo antzarik. Baimenik gabe hasi zen isidro lanean. Behin baimena emanda, arrantzarako baimena bukatzean bakoitzak bere kabuz irabazten zuen dirua. Ezkonduta egotean, ordea, gogorragoa zen itsasoko lana, denbora asko pasatzen baitzen etxetik kanpo.\nGaia(k): Itsasoa » Arrantza motak , Itsasoa » Arrantzontziko bizimodua eta lanak » Itsasoarekiko jarrera , Itsasoa » Arrantzontziko bizimodua eta lanak » Itsasontziko bizimodua\nPalangrean eta kazan\nBaporeko usainak eta ohiturak\nBatzuetan arrainik harrapatu ezin\nArrastre-ontziak gustatu ez\nArrantzan, antxoatan eta atunetan


Publizitate engainagarria sare pelagikoekin harrapatutako arrainaren salmentan\nSupermerkatu eta saltoki handi askotan bezala, nahikoa da Gernikako ALDI supermerkatuan joan den astean saldutako hegaluze horien etiketa ikustea. Kontsumitzailearentzako iruzur bat da, gure ingurumenaren eta arrantzaleen defentsan kontsekuente izan nahi duena.Argi eta garbi irakur daiteke zer metodo erabiltzen duten arrantzarako: amua/Arrastre, arrantza-sistema guztiz kontrajarriak direnean. Amua arrain hegaluzea da banan-banan, eta arrastea sare pelagiko hiltzaileek arraina.\nAbuztuaren 16an hemengo arrantzaleei arrantza egitea debekatu zitzaienez geroztik, argi dago Irlandako edo Frantziako ontzi pelagikoak ari direla harrapaketa horiek egiten, oraindik ere gure itsasoak mozteko baimena baitute.\nDenbora asko daramagu hori eskatzen, konpromiso handiagoa eskatzen diegu Espainiako eta EAEko administrazioei. Gure ustez, bazterketak, kuotak, deskargatzeko aurretiko abisuak eta lonjako pasabideak zorrotzagoak izan beharko lirateke. Era berean, euskal administrazioari eskatzen diogu trazabilitatearen kontua egia bihur dezala, kontsumitzaileak identifika dezan zein itsasontzitatik datorren, non arrantzatu den, zein arrantza-arterekin, zein portutatik datorren eta, horrela, benetan, zer produktu kontsumitu nahi duen. Baita kontserba-latetan ere. Adierazi arrain freskoa edo izoztua den. Era berean, publizitate engainagarri mota guztiak jazarri behar dira, oraingo honetan salatzen ari garen adibidea bezalakoak.\nHorrela, kontrol zorrotza dagoenez, pelagikoei eta handizkariei ez litzaieke errentagarri egingo gure portuetan deskargatzea, nabarmen murriztuko bailitzateke balizko erosleen zerrenda. Harik eta gure itsasoetan horrelako harrapariak erabat debekatu arte.\nLa entrada Publizitate engainagarria sare pelagikoekin harrapatutako arrainaren salmentan aparece primero en Eguzki Talde Ekologista.


Badok | Musika ontzia, bela betean\nTosta Bandako kideak, atzo, Usurbilgo Sutegi aretoan, zuzeneko emanaldiak atontzeko entseguen aurretik. (Maialen Andres / Foku)\nGwilym Bowen Rhys Galesko musikaria (25 urte) izan zen hautatuetako bat. Tradizio galestarreko “Bugail hafod-y-cwm” kantua proposatu zuen hark. Esperientzia «aberasgarria» egin zaio guztiz. «Hizkuntzaren egoerak batzen gaitu guztiak; hasieratik izan zen konexio handia eta hurbilekoa gure artean». Bowen Rhysek gitarra jo eta kantatu egiten du, eta hainbat proiektutan parte hartzen du gainera. Rock talde batean aritzen da, baita «folk psikodelikoa» lantzen ere, bere bi ahizparekin batera. «Baina, oraintxe, bakarkako proiektuan nabil murgilduta, folk tradiziotik edanez eta galestarrez kantatuz». Hiru milioi biztanle ditu Galesek, eta milioi erdi dira galesera arrunt samar darabiltenak. «Euskaldunekin baditugu antzekotasunak, hortaz».\nETIKETAK:Donostia 2016Harkaitz Martinez de San VicenteIgor OtxoaMikel UgarteMixel DucauOreka TX


'Sabin' | Sabino Aranaren inguruko telebistarako filma\nETB1ek 'Sabin' Sabino Aranaren inguruko telefilma estreinatuko du gaur\nAzken eguneratzea: 2015/01/26 08:00 (UTC+1)\nPatxi Barcok zuzendutako lanak euskal abertzaletasunaren sortzailearen bizitza izango du ardatz.\nSabino Aranaren inguruko tvmovie-a, gaur, ETB1en\nGaur, ETB1ek Sabin telefilma estreinatuko du. Patxi Barcok zuzendutako lan honek Sabino Arana Goiri politikari abertzalearen bizitza izango du ardatz. Asier Hormaza aktoreak hezurmamituko du protagonistaren papera.\nSabino Aranaren bizitzaren inguruko lehen fikziozko lana da Sabin. 38 urte bakarrik bizi izan bazen ere, Euskadin eragin handia izan zuen. Abertzaletasunaren aitaren pentsamenduaren gakoa izango du oinarri filmak. Horrez gain, Euskal Herriaren historiaren epe ezezagun bezain katramilatsu eta garrantzitsua islatu nahi du.\nIkus-entzunezko lan honetan honako pertsonaia hauek ere agertuko dira: Unamuno idazlea, eta Cánovas del Castillo eta Manuel de Irujo politikariak.\nAktore zerrenda luzeak parte hartu du lan honetan, tartean, Itziar Ituñok, Candido Urangak, Kike Diaz de Radak, Alvaro Garayaldek, Aitor Beltranek, Gotzon Sanchezek, Oihana Maritorenak, Yoli Pascualenak eta Yago Mateok.\nSabin 23:15ean izango da ikusgai , gaur, ETB1en.


Llagak txakurrean: zer diren eta nola sendatu | Consumer\nLlagak txakurrean: zer diren eta nola sendatu\nZauri bat sendatzeko, garbitu, desinfektatu eta antiinflamatorioa eman behar da, albaitariak gainbegiratuta.\narabera: Larunbata, 2012ko irailaren 15a\nZer da zauri bat zakurrean? Zauria ez da orbaintzen. Lesio horiek, sarritan, zornea sortzen dute, eta azaleko zauri batek baino gehiago orbaintzen dira. Nola sortzen da llaga bat txakurrean? Askotan, llagak txakurra bere gorputzeko gune jakin batean, gainazal gogor batean, denbora luzez bermatzearen ondorio izaten dira. Prebenitzea komeni da, eta, garatzen direnean, nola sendatu ikastea. Hona hemen gako horiek guztiak.\nZer da zauri bat zakurrean?\nZauria ez da orbaintzen. Lakek hainbat arrazoi izan ditzakete. Ohikoena, Leire Jiménez albaitariaren arabera, “zakurra gainazal gogor batean bermatzen denean gertatzen da, beti gorputzaren zati baten gainean, lo egiteko unean bezala”.\nTxakurrak ohe edo sehaska baten gainean egin behar du lo, lakak saihesteko.\nZakurraren zati bat igurtzita eta haren gainean presioa eginda, llagak errazago egiten dira. Horregatik, gomendagarria da kanaberak azal bigun batean (koltxoneta batean, adibidez) lo egitea, zementuaren edo harearen gainean egin beharrean, Jimenezek gomendatzen du.\nLlaga bat ez da zauri bat bezalakoa. Zauria gorputzaren zatiren batean zulatu edo urratu ondoren sortzen da, eta, oro har, odola darama. Baina llaga bat sakonagoa da. Hantura eta ura eragin ditzake, baina ez odola.\nNola sortzen da llaga bat txakurrean?\nZakur diabetikoek llaga bat garatzeko aukera handiagoa dute\nTxakur batek lakak izan ditzake hainbat arrazoirengatik. Txakurra beti gorputzaren zati berean bermatzen delako eratzen da, eta, azkenean, ultzeratu egiten da (lesio sakona, zoratzen duena). Gainera, zauriaren jatorria zakurra diabetikoa izatea izan daiteke. Diabetesa duten zakurrek azukre gehiegi izateak erraztu egiten ditu llagak edo ultzerak.\nOso txakur helduek joera handiagoa dute “ukipenezko, igurtzizko eta zapalkuntzagatiko llagak” izateko, albaitariari laguntzeko. Azala ez da hain malgua, eta kailuak errazago sortzen dira txakur gazte baten kasuan baino. “Ziria sortzen denean, azala ireki eta pitzatzen bada, llaga egingo da”, dio Jimenezek.\nLeishmaniasia duten txakurrek ere llagak izateko aukera handiagoa dute. Izan ere, gaixotasun larri horren sintometako bat orbaintzeko gaitasuna murriztea da, eta, egoera horretan, edozein zauri zauri zauri llaga bihur daiteke.\nAzalean ziriak sartzeak eragindako lesioak ere lakak sor ditzake. Juan Antonio Aguado albaitariak azaldu duenez, “zuloa egiten da, baina zuloa ez da erabat orbaintzen eta ultzeratu edo zauri bihur daiteke”.\nNola sendatu zauri bat?\n1. Komeni da albaitariarengana joatea, jakiteko ea txakurrak antibiotikorik behar duen, infektaturik baldin badago.\n2. Etxean, jabeek ura eta xaboi neutroa erabiliz garbitu behar dute eremua, eta gaza batez lehortu.\n3. Produktu desinfektatzaile bat eman.\n4. Estali eremua krema orbaintzailearekin. Albaitariak krema egoki bat errezetatu dezake, hanturaren kontrako ezaugarriak izan eta orbaintzea errazteko. “Llaga batek gutxienez 15 egun behar ditu sendatzeko, baina batzuek denbora gehiago behar dute orbaintzeko”, azaldu du Jimenezek.\n5. Ez estali zauritutako zatia gaza batez, zakurrak eremua miatzen ez badu behintzat.\n6. Llagan aplikatzeko etxeko erremedioa da eztia. Propietate antiseptikoak eta orbaintzaileak ditu. Baina ezin da eztia lagan bakarrik aplikatu. Gomendagarria da albaitariak ingurua berrikustea.\nNola prebenitzen dira lakak?\nZenbait jarraibidek txakurraren zauriei aurrea hartzen laguntzen dute, besteak beste:\nZakurrari lo egiteko eta atseden hartzeko gainazal bigun eta erosoa jartzea. Ez da komeni zementuan edo harean lo egitea.\nArreta berezia jarri behar da zakur oso handietan lakak saihesteko. Horiekin, are gomendagarriagoa da gainazal bigun batean etzan eta lo egiten dutela ziurtatzea.\nHigiene egokiak lakak saihesten laguntzen du. Txakur batek zauri bat badu eta higiene eta osasun baldintza egokirik ez badu (garbiketa, eguneko txertaketa txartela), zauritutako eremua zauri bihurtzeko aukera handiagoa du.\nZenbait gaixotasun prebenitzeak, hala nola diabetea edo leishmaniasia, llagak saihesten laguntzen du.\nalbaitari herida-eu llaga-eu perro-eu sendatu


Ganadua ez pasatzeko bide-parrillak jarri dituzte - Oñati - Goiena.eus\nGanadua ez pasatzeko bide-parrillak jarri dituzte\nOihana Elortza 2016-09-15 16:57\nAbuztuan jarri dituzte bide parrilla gehienak. (Argazkia: Aloabel)\nAnimaliak ez pasatzeko bideko bost parrilla, paso kanadarrak, jarri dituzte herriko beste hainbat gunetan: Andolatzan, Ursalton, Auntzolan, Maala-Errekan eta Argiñaitzen. Segiarrena Kobatxon jarri dute.Aloabel-eko (Aloñako abereen elkartea) kideek egin dituzte lanak, auzolanean, udalaren laguntzarekin.\nHorrelako neurriak jartzeko eskaera bat baino gehiago jaso zuten Aloabel elkartean herriko ganadu jabeen aldetik eta lanak auzolanean egitea adostu zuten udalarekin. "Udalak jarri ditu baliabideak, makineria eta hormigoia, esaterako. Eta elkarteko kideon artean egin ditugu lanak", dio Aloabel-eko zuzendaritzako kide den Jon Ander Irizarrek.\nUdako lanak eginda, udazkenekoak antolatzeko bilera egingo dute laster elkarteko zuzendaritzako sei lagunek Baserritarren Elkartean. "Joan den udazkenean ere ibili ginen bideak txukuntzen eta aurten jarraituko ditugu lanak. Gune batzuetan dauden zuloak ere konpondu gura ditugu. Ganadua zuloetara jausi ez dadin, tapatu egin ditugu eta udazkenean konpontzea da asmoa ", dio Irizarrek.\nGanadua Aloñako larreetara eramaten duten herritarrak dira Aloabel elkarteko kideak, 50 inguru. Sasoi honetan ganadua goian dute denek eta bakoitzak ondoen ikusten duenean jaitsiko ditu behera, etxaldera. Otsailaren bukaeratik maiatzaren 1era ez da animaliarik egoten goian, mendiko lurrek atseden har dezaten.


2015 apirila | Jardun Euskara Elkartea\nMarrazkia aurkezteko azken egunak!\n2015/04/29 berriak, lehiaketak\nJardunek jaietako zapirako marrazkia aukeratzeko lehiaketa antolatu du.\nAnimatu parte hartzera eta bidali zure marrazkia maiatzaren 5a baino lehen.\n– Edonork har dezake parte, adin mugarik gabe.\n– Marrazkia A4 formatuan aurkeztu behar da, txuri beltzean.\n– Nahi beste marrazki aurkeztu daitezke.\n– Marrazkiaren gaia: jaiekin lotutakoa\n– Marrazkiarekin batera euskararen aldeko lema labur bat jarri behar da.\n* Jardunek aurten 25 urte beteko dituenez, aukera dago eta ondo legoke bai marrazkian zein euskararen aldeko leman, urteurren hau islatzeko.\n– Lanean ez da egilearen daturik jarriko. Egilearen datuak (izen abizenak, adina, telefonoa eta helbidea) kartazal itxi batean sartuko dira eta kartazal hau eta marrazkia, beste kartazal handiago batean sartuko dira. E-mailez bidaliz gero, bi fitxategitan bereiztu: alde batetik marrazkia eta bestetik egilearen datuak\n– Lanak aurkezteko azken eguna: maiatzak 4 (astelehena)\n– Lanak JARDUNeko bulegoan aurkeztu (Errotalde jauregia z/g – kultur etxea) edo jardun@topagunea.com helbidera bidali beharko dira.\n– Saria: 60€\n– Saria eman gabe gera daiteke, epaimahaikoek horrela erabakitzen badute.\nOxirondoko ludoteka zabalik!\nApirilaren 13tik aurrera martxan gaude Oxirondoko Ludotekan.\nAteak zabalik daude 4-12 urte bitarteko haur guztientzat. Astelehenetik ostiralera, 17:00etatik-20:00etara.\nAnimatu eta etorri, jolastera, euskaraz ondo pasatzera, aisialdiaz gozatzera…\nHerri urratsera joateko autobusa\nIparraldeko ikastolen aldeko jaia, Herri Urrats, maiatzaren 10ean ospatuko da Senperen.\nBertara joateko autobusa antolatu dugu bailarako euskara elkarteok. Autobuserako txartelak Loramendi, AED eta Jardun euskara elkartean daude salgai eta hauek hartzeko azken eguna maiatzak 7 izango da. Autobus txartelen prezioa 12 eurokoa izango da (euskara elkarteko bazkideentzat 10 eurokoa).\nAutobusaren irteera guneak eta ordutegiak:\nAretxabaleta: 8:45ean Azbetik\nArrasate: 9:00etan Garibaitik\nBergara: 9:15ean autobus geltokitik\nItzuleran autobusa arratsaleko 19:00etan irtengo da Senperetik.\nEgun paregabe pasatzeko aukera bikaina, animatu!!!\nJaietako zapirako marrazki lehiaketa\n2015/04/15 berriak, lehiaketak\nBadatoz Pentekosteak eta urtero bezala Jardunek jaietako zapiak aterako ditu.\nZapirako marrazkia aukeratzeko lehiaketa egingo da eta dagoeneko zabalik dago lanak aurkezteko epea.\nLehiaketaren oinarriak honakoak dira:\nAndoni Egañarekin solasean\nJardunek antolatuta, martxoaren 25ean arratsaldeko 19:00etan Irizar jauregian Andoni Egañaren “zortziko zabala” hitzaldia izan ze.\nAndonik bertsolaritzak azken 35 urteetan eman dituen aldaketa narbarmenak azaldu zituen. Aldaketa batzuk nahita bilatutakoak eta modu oso konzientean egindakoak eta beste batzuk momentuko egoerak bideratutakoak. Hauek izan ziren, besteak beste, hitzaldian jorratutako zenbait arlo:\n– hedapena, bertsolaritza zabaltzea\n– munduko beste inprobizatzaile batzuk ezagutzea (Cuba, Mexiko, Toscana, Galizia…)\n– bertsolari eta bertzozaleen kultur elkartea sortzea\n– txapelketa Euskaltzaindiak antolatzetik bertsozale elkarteak antolatzera pasatzea\n– bertsolaritzaren inguruan egindako azterketak, tesiak…\nHitzaldi oso intersagarria eta parte hartzaile aizan zen. Sintonia ederra izan zen hizlariaren eta entzuleen artean. Entzuleek galderak egin eta Andonik ibilbide honetan zehar izandako anekdota eta bitxikeria ugari ere kontatu zituen.\nTxorimalo lehiaketako irabazleak\n2015/04/01 berriak, lehiaketak\nMartxoaren 28an, erramu zapatuan, Txorimalo lehiaketaren XXI. edizioa ospatu zen.\nBi taldetan banatuta, 12 urtez azpikoak eta 12 urtez gorakoak, guztira 26 taldek hartu zuten parte.\n12 urtez gorakoen artean honakoak izan ziren irabazleak:\n1. saria: Mizpirualde egoitza (90€)\n2. saria: 3E taldea (60€)\n12 urtez beherakoen artean hauek izan ziren hiru talde sarituak:\nMamimontarrak, beleak eta deabrutxoak.\nTxorimalo guztiek euskararen aldeko lema bat izaten dute eta lema onenaren saria(30€) mutil onenak taldearentzat izan zen lagun artian, beti euskara erdian lemarekin.\nErramu zapatuan ikusgai egon ziren txorimalo guztiak Ibargarai kalean eta orain hauetako batzuk Oxirondoko azokan daude ikusgai.


Azken egunotako kasu positiboek ez dute elkarren arteko loturarik - Usurbil - Noaua.eus\nAzken egunotako kasu positiboek ez dute elkarren arteko loturarik\nNoaua Aldizkaria 2020-09-25 11:09\nAzken egunotan Osasun Sailak Usurbilen antzeman dituen covid19 kasuen gorakadarekiko kezka agertu du Usurbilgo alkateak. Osakidetzatik jakinarazi diotenez, birusa herriko zenbait etxeetan sartu da. Agertu diren kasuek elkarren arteko loturarik ez dute. "Osakidetzarekin hartu-emanetan gaude eta hurrengo egunetako arakatze-lanen emaitzen zain gaude", Agurtzane Solaberrietak sare sozialen bidez berri eman duenez. Bitartean, jada ezagunak ditugun osasun gomendioak betetzeko deia egin du.\nOstiral eguerdi honetan Osasun Sailak kaleratuko dituen datuen zain, bi egunetan 11 covid19 kasu antzeman ditu Usurbilen, 32 azken hamabostaldian. Martxoaz geroztik zenbatu diren kasuen ia %50a azken bi asteotan; martxotik hona sei hilabeteotan 63 koronabirus kasu antzeman baititu Osasun Sailak.\nEgunotako covid19 agerraldien gorakadarekiko kezka agertu du Usurbilgo Udaleko alkate Agurtzane Solaberrietak sare sozialen bidez. "Kezkatuta gaude gaitzaren hedapenarekin eta egunez egun ari gara egiten kasuen jarraipena", adierazi du Usurbilgo alkateak. Osakidetzako arduradunekin hartuemanetan da alkatea eta aditzera eman diotenez, "Covid19-a herriko hainbat familiatan sartu da eta, kasu batzuetan familiako kide bat baino gehiago gaixotu ditu".\nOsasun gomendioak betetzen jarraitzeko deia\nHalere, alkateak argitu duenez, "familia gune horietan izan diren positiboek ez dute elkarrekin loturarik". Positibo gehiago agertu dira azken egunotan, garai batean baino PCR proba gehiago egiten direla kontuan izanda. "Azken 15 egunotan herrian 148 PCR proba egin dira. Tamaina bereko herrietan egin ohi den kopurua dela esan didate eta alde horretatik ez dagoela ezer deigarririk", azaldu du Solaberrietak.\nOsteguneko datuen osteko egoera aintzakotzat hartuta, "oraingoz ez dugu neurri berezirik hartzea aurreikusten. Osakidetzarekin hartu-emanetan gaude eta hurrengo egunetako arakatze-lanen emaitzen zain gaude".\nDatu berrien zain, "bitartean, indarrean dauden osasun gomendioak bete, eta ahal dela, saihestu 10 lagun baino gehiagoko elkartzeak. Elkar zaintza baino txerto eraginkorragorik ez dago. Zaindu, Usurbil".\nBeste 7 kasu berri, 11 aste hasieratik\nNoaua Aldizkaria ira 24 Usurbil\nMartxoaz geroztik, Osasun Sailak egun bakar batean detektaturiko koronabirus kopuru altuena zenbatu du Usurbilen azken 24 orduotan; 7 kasu berri. 1...


Kontingentzia-plana aktibatu da Irunera heltzen ari diren migratzaileak hartzeko\n"Normalean baino gehiago" heltzen ari dira muga ingurura, eta askok ez dute Frantziar Estatura igarotzea lortzen. "Inor kalean ez geratzeko" ohe gehigarriak prestatzen ari dira.\nBidean dauden etorkinak, Irunen. EITB Mediaren bideo bateko irudia\nSea Watchen itsasontzi batek 317 migratzaile erreskatatu ditu Mediterraneoan\nFrantziako eskuin muturrak migratzaileen aurkako bilkura egin du Behobian\nEusko Jaurlaritzak kontingentzia-plana aktibatu du Irunen (Gipuzkoa) egunero heltzen ari diren migratzaileei harrera emateko. "Salbuespen egoera" sortu da muga inguruan, Kanarietatik heldu eta Frantziar Estatura igaro nahi dutenek ez dutelako lortzen. Ondorioz, migratzaile guztiei leku egiteko lanean ari da Jaurlaritza.\nXabier Legarreta Migrazio eta Asilo zuzendariak azaldu duenez, aurreko astetik "normalean baino jende gehiago" heltzen ari da. Ostiralean ia 100 migratzaile heldu ziren, eta larunbatean 100etik gora dira dagoeneko Irunera heldu diren migratzaileak.\nGuztiei harrera egiteko eta "inor kalean ez gelditzeko", Irungo aterpetxeaz gain beste lekuak prestatzen ari dira, Donostian eta Hondarribian, udalen, Gipuzkoako Foru Aldundiaren eta Eusko Jaurlaritzaren arteko elkarlanean.\nKanarietatik etorritako eta Espainia eta Frantzia arteko muga igarotzeko asmoa duten migratzaileak dira denak. Askok, ordea, ez dute muga igarotzea lortu, eta heldu berriak eta mugatik itzulitakoak pilatzen ari dira Irunen.\nIrungo Harrera Sareak salatu duenez, Frantziako jendarmeak ohi baino jarrera "zorrotzagoa" izaten ari da, eta migratzaileak itzularazten ari da. Haien egoera "larria" dela ohartarazi du.\nLegarretak azaldu duenez, 100 pertsonarentzako tokia dago Irungo eraikinean, baina covid-19arengatik 60 ohe baino ez daude erabilgarri. "Atzo beste aterpetxe bat aktibatu zen Irunen, eta gaurko beste errekurtsoak prestatzen ari gara Donostian eta Hondarribian", esan du. 150 ohe gehiago ari dira atontzen, "agian gero betetzen ez badira ere".


Errege Magoak Laudiora itzuliko dira RAKATAPLAren laguntzarekin | zuIN\nErrege Magoak Laudiora itzuliko dira RAKATAPLAren laguntzarekin\nDatorren urtarrilaren 5ean, 18:00etatik aurrera, Udalaren www.laudio.eus webgunearen bidez topaketa bat egingo da Meltxor, Gaspar eta Baltasarrekin eta herriko haurrekin\n2020ko Abenduaren 30an, aztehazkena. Datorren urtarrilaren 5ean Ekialdeko Errege Magoek, urtero bezala, Laudiora bisita egingo dute Laudioko haurrak ikustera eta lo dauden bitartean opariak ematera.\nAurten zertxobait desberdina izaten ari da COVID-19k eragindako pandemiagatik; horregatik, benetako morroiak ezin izango du bere lana egin, ohituta gaituen bezala. Baina ez da ezer gertatzen, “Rakataplan modernizatu egin gara eta mezu elektroniko bat sortu diogu betiko gutunak helarazi ahal izateko, baina formatu elektronikoan”. Helbide elektronikoa: erregemagoaklaudio@gmail.com. “Mezu elektroniko honek ohiko gutunen eraginkortasun bera du, eta nahi duten haur guztiek bide horretatik helarazi ahal izango dituzte beren eskaerak eta nahiak”.\nEra berean, eta berrikuntza gisa, Errege Magoei egin nahi zaizkien galderak idatz daitezke posta elektroniko berean. Izan ere, Meltxor, Gaspar eta Baltasar haurrei zuzenduko zaizkie, streaming sistema berritzaile baten bidez. Konexioa urtarrilaren 5ean egingo da, 18: 00etatik aurrera, eta udalaren webgunean sartu ahal izango da: www.laudio.eus.\n“Rakataplatik aita eta ama guztiak animatu nahi ditugu haurrei streaming-arekin konektatzen laguntzeko eta errege-erreginekin hitz egin ahal izateko; izan ere, aurten ezin izango da zamalkada tradizionala eta magikoa egin, orain arte bezala”.\nErrege Magoek gogorarazi digutenez, urtarrilaren 5ean ohera joan behar da, baina oheratu aurretik, garrantzitsua da zapatak ondo garbitzea eta leku berezi batean jartzea, opariak utzi ahal izateko. “Ah! Eta ez ahaztu hortzak ondo garbitzea, pijamatxo, eta lotara, begitxoak ondo itxita, biharamun goizera arte”.\nAtalak/Categorías Familia, Gazteria, Haurtzaroa, Jaiak, Kultura, Parte-hartzea, Jendartea\n← Udalak Laudioko piroteknia-produktuen erabilera moderatzeko deia egin du\n2021eko urtarrilean tamaina handiko hondakinak biltzeko egutegia →


carrere kontalaria: septiembre 2015\nNorbait ari zaie ipuinak kontatzen. Inguruan haurrak eserita begiratzen dute kontuetan murgildurik. Atzerago heldu batzuek ere adi. Tarteka haurraren batek galdera bat egiten dio edo komentario bat egiten du. Gertaera harrigarriak, abentura liluragarriak, pasarte sineskaitzak; lurralde urruti eta ezezagunetan gertatzen diren pasarteak; pertsonaia harrigarriak, munstro beldurgarriak. Zer ez duen kontatuko trenbidearen bazterrean eserita dagoen kontalariak. Trenbidea zelai amaigabean galtzen da. Jende andana burdin estuetan eserita. Zeren zain? Trena noiz helduko agian? Geltokirik ez dagoen leku apartatu honetan geldialditxo bat egingo ote duen zain, itxaropena piztuta. Bitartean istorioak entzuten eta imajinatzen dituzte. Ustezko tren horrek ipuinetako lurralde liluragarrietara eramango ote dituen galdetzen du neskatxak. Kontalariak segundu batez pentsatzen du erantzuna, eta istorio txiki bat kontatzen du, non leku desiragarriak norberak eraikitzen dituen, baina batez ipuinak entzuleen barnean itxaropena puzten duen, non trena ez da heltzen baizik elkarrekin egiten.\nNeskatxak burni bide amaigaberantz begiratzen du, ondoan dagoenaren eskua hartzen du, eta imajinatzen du han, urrutian, geltoki bat dagoela beso zabalez eraikirik, bere ametsen besarkatzeko zain.\nPublicado por carrere en 3:08 No hay comentarios:\nKondairak dio 1212 urtean 30.000 haur Europa zeharkatu zutela mediterraneora heldu eta Jerusalemera joateko asmoz. Marsellara heldu zirenean milaka batzuk baino ez ziren gelditzen, bidean beste milaka gosez hil ondoren. Gelditzen zirenak zazpi itsasuntzi sartu eta itsasoratu ziren. Bik, Sardinia inguruan hondoa jo zuten. Gainontzekoak Alejandriara heldu eta haurrak esklabu gisa saldu zituzten. Hamelingo Txirulariaren ipuinaren sormena nonbait. Histolarialariek diote urte berean milaka gazte eta helduen migrazio izan zela Alemaniatik Europan barrena. Txiroen ibilaldia, gosetuena, leku hobeago baten bila euren lur pobretuetatik haratago. Errealitatea ez da hain Jainkotiarra. Historia istorio bilakatzean zenbat ez ote da ezkutatzen?\nEgun milaka lagun dabil bizimodu hobeagoaren bila, gerratik eta gosetik ihes. Ez dago zeharkatu ezineko mugarik, bizia bera ez bada. Zein izango da mende batzuen ostean kontatuko den istorioa? Bernarrd-Henry Levy filosofoa hasi da osatzen. Bere hitzetan migratzaile hauek "askatasunaren kandidatoak dira, gure lurralde desiratuarekin maiteminduak, bere jendarte ereduarekin, bere baloreekin, Europa, Europa oihukatzen dutenak". Hasi dira Hamelingo Txirulariaren ipuin berria osatzen. Horren aurrean zein ipuin kontatuko dugu guk?\nPublicado por carrere en 2:24 No hay comentarios:


(«Sukar horia» orritik birbideratua)\nSukar horia gaixotasun infekziosoa da, jatorri birikoa duena, eltxo baten bitartez kutsatzen dena eta Afrikan eta Hego-Amerikan endemikoa dena. Odoljarioak eta ikterizia eragiten ditu.\nsukarra, bradikardia, nekea, buruko mina, oka, zianosia, Ikterizia, Faget sign (en) , hotzikara, artralgia, anorexia, hyperaemia (en) , swelling (en) , Takikardia, Ferrari sign (en) , Melena, Hipotentsioa, hepatomegalia, esplenomegalia, oliguria, anuria, entzefalitisa\nDOID:2947 eta DOID:9682\nSukar horia aitortu beharreko gaitza da Euskal Herrian. Azken urteotan ez da kasu bakar bat ere agertu EAE-an.\nSukar horien eragilea Flabibirusen taldeko birus bat da. Birus hauek RNA dute material genetiko gisa, eta geruzudunak dira (kapsidearen gainetik lipidoz eta glukoproteinaz osatutako geruza dute).\nEltxoaz eta gizakiaz gain, birusak tximinoak ere infektatzen ditu. Sukar horia duen tximino bati ziztada egindakoan eltxoek gizakia infektatzeko ahalmena ere badute. Tximinoak dira, hain zuzen ere, birusaren gordailua Afrika eta Hego-Amerikako oihaneko eremuetan.\ninfektatuen %80 inguruk sukar horiaren agerpen arina sufritzen dute. Agerpen arin honen sintomak gripearen antzekoak dira: sukarra, buruko eta giharretako mina, botagura eta okadak. Sukar horiaren mota hau berez sendatzen da egun gutxitan.\ninfektatuen %20-ak, aldiz, gripearen antzeko sintomak pasatutakoan ez dira sendatzen, eta haien osasun egoerak okerrera jotzen du: ikterizia agertzen da (birusak gibelari eraso egiten baitio), eta baita odoljarioak, okada odoltsuak eta giltzurruneko gutxiegitasun larria ere. Gaixo gehienek (%60) 10 egunetan hiltzen dira gibeleko eta giltzurrunetako kalte larrien ondorioz. Gaitzari gailentzen zaizkionek (%40ak) betiko immunitatea garatzen dute.\nDiagnostikoa baiezta daiteke laborategiko analisien bidez. Birusaren isolamendua odola edo likido zefalorrakideoa erabiliz egiten da. Likido organikoetan ere birusaren antigenoak edo material genetikoa (PCR-aren bidez) antzeman daiteke.\nProfilaxiaren aldetik bi neurri ezartzen dira: eltxo bektoreen kontrola (insektizidak erabiliz, haien hazkundea areagotzen dituzten faktoreak kontrolatuz...) eta txertaketa. Txertoa eremu endemikoetan erabiltzen da, eta eremu endemikoetara bidaiatzen direnei ere jartzen zaie. Birus moteldu batekin egina da, eta 10 urteko babesa ematen du gaitzaren aurrean.\nInfektatutako pertsonak berrogeialdian isolatu behar dira, gaixotasuna kutsa ez dezaten.\nAzken aldaketa 20 urtarrila 2020(e)an, 10:20(e)tan\nOrriaren azken aldaketa: 20 urtarrila 2020, 10:20.


Gartxoak (eztabaida | ekarpenak)(r)en berrikusketa, ordua: 22:20, 26 uztaila 2016\n(edukiera: 47.282 lagun)\nAssociazione Calcio Firenze Fiorentina Florentzia eta Toskana osoko futbol talde nagusia da. Italiako 2 liga eta sei kopa eskuratu ditu. Aipatzekoa da lehenengo talde italiarra izan zela UEFAk antolaturiko txapelketa bat irabazten zuena, 1961eko Europako Errekopa. Garai onena 50. eta 60. hamarkadetan izan bazuen ere, gaur egun talde indartsua du.\nEtxeko partidak Artemio Franchi estadioan jokatzen ditu.\n2.1 Italian: 9\n2.2.3 UEFA Kopa\n50. hamarkadan ligatko talde indartsua bihurtu zen berriz eta 1956an lehenengo Liga irabazi zuen, bigarren gelditu zen AC Milani 12 puntu aterata. Hurrengo urtean Europako Kopako finalera iritsi zen, hau lortzen zuen lehen talde italiarra zen, baina Real Madrilek 2-0 garaitu zuen. 1957 eta 1960 arteko liga guztietan bigarren egin zuen.\n60. hamarkadak hasiera bikaina izan zuen, Europako Errekopako lehenengo bi finalak ere jokatu baitzituen. 1961eko finala Glasgow Rangersi irabazi eta 1962koa Atlético de Madriden aurka galduz. 1961ean Italiako kopa ere irabazi zuen eta 1966an beste kopa bat. Azkenik 1969an sorpresaz bigarren scudettoa (liga) irabazi zuen, orain arteko azkena. Dena dela 1972 eta 1978 artean maila galtzeko zorian izan zen.\nCecchi Gori aroa\nCecchi Gori bihurtu zen jabe berria. 1993an hil egin zen baina proiektruak aurrera jarraitu zuen. Ez zuen ordea esperotako bultzadarik eman eta titulu bakarrak 1996ko Italiako kopa eta superkopa izan ziren. Bigarren mailan ere egon zen taldea. 1999an hirugarren egin zuen ligan eta Txapeldunen Ligan jokatu ahal izan zuen.\nA.C. Fiorentina izena izan zuen 2003an diru arazoen erruz taldea desagertu zen arte. Orduan talde berria osatu zuten, Associazione Calcio Firenze Fiorentina. 2006an Italiako partida salerosketaren auzian sartuta egon zen eta Serie B-ra jeistiarazi zuten Juventusekin batera. Hurrengo urtean Serie A-ra igo eta 2008an UEFA Kopako finalerdietara iritsi zen. Glasgow Rangersek kanporatu zuen penalti jaurtiketetan.\nWikimedia Commonsen badira fitxategi gehiago, gai hau dutenak: ACF Fiorentina


Aintzane Oiarbide: "Botoa batu" - - Goiena.eus\nAintzane Oiarbide: "Botoa batu"\nAintzane Oiarbide 2011-05-20 12:55\nEtzi hauteskunde eguna. Guztiok aukeratu ahal izango dugu nahi duguna.\nHala defenditu du beti EAJk. Demokrazia kontua delako. Orain gure esku dago botoaren indarra baliatzeko.\nBakeak irabazi behar du eta bakea irabazi behar dugu igandean. Gizalegea urratuta dago hainbeste urtetako indarkeriagatik eta tentsio politikoagatik. Udalen erantzukizuna izango da bakezkoak egiten hastea, errespetua eta elkarrizketa landuz bizikidetza berritzeko. EAJko hautagaiok gure onena emango dugu horren alde.\nEuskadiko bakea politikoa ere bada. Herri bat gara eta herri-eskubideen jabe. Arrasate, Oñati, Bergara, Aretxabaleta, Eskoriatza, Elgeta eta Antzuolan herritarrek Euskadiren erabakitzeko eskubidearekin bat egin dezaten lan egingo dugu EAJko gizon-emakumeok. Demokraziaren eta bakearen bidetik, beti egin dugun bezala.\nGure etorkizuna ikuskizun dago. Euskadi eta euskal erakundeak zenbat eta burujabeago, orduan eta erabakimen handiagoa guk guztiok. Funtsezkoa dugu Debagoieneko udalak eta Diputazioa gure esku izatea, euskal kultura, ekonomia, gizarte-politika bereziak egiteko. Aldea dago nork agintzen duen. Ez dugu inola ere Espainiaren antzera ibili nahi, langabezian itota, zorrak janda, politika noraezean. Horra sozialisten eta popularren bidea. Aldiz, esan dezakegu PNV dela sinesgarria eta fidagarria, serio lan egiteko gauza udaletan eta Diputazioan, herritarrekin eta gizarte-eragileekin batera.\nAsko dago jokoan. Gipuzkoan nork aginduko duen erabakiko dugu: PSOE-PP fronteak edo EAJk eta abertzaleok, Markel Olano buru dela. Etxean geratuz edo abertzaleok barreiatuz ez gara urrutira joango, indar hartuko baitu PSOE-PP fronteak. Batuta behar ditugu botoak. Euskadiren bakeak eta erabakitzeko eskubideak hari luzea eta sendoa behar dute, EAJ-PNVren matazatik ateratzen dena. Hala izan da urteotan. Zuk eman diozu indarra, zure botoak. Orain ere, zure botoa EAJrentzat.\n(Debagoieneko zerrendaburu guztien izenean)


Berriak - SUM Congress Bilbao 21\nFelipe VI.a Erregea SUM Bilbao Biltzarraren 2021eko edizioaren inaugurazioan izango da, urriaren 6an Bizkaiko hiriburuko Euskalduna Jauregian. Erregeak bi eguneko ekitaldiari emango dio hasiera. Bi egunetan zehar, tokiko, estatuko eta nazioarteko 90 aditu elkartuko dira hiriek mugikortasun jasangarriagoa sendotzeko dituzten erronka eta aukera nagusiei heltzeko. Aldi berean, irtenbide berritzaileak aurkeztuko dira, hiri-mugikortasun jasangarriaren kate osoko\nVia-k pertsonak mugitzeko modua berrasmatu du. TransitTech kategoria barrua, end-to-end plataforma malgu bat eskaintzen duen lehen enpresa gara, bidaiarien beharrak asetzen dituena sektore publikoan eta pribatuan. Via-k 500 partner baino gehiagorekin lan egiten du mundu osoan, bere garraio-sareak antolatzeko, operatzeko eta optimizatzeko. Via-n gure partnerrei laguntzen diegu beren planifikazio-beharrekin, operazioekin, flotak administratzearekin, zerbitzuekin, erabiltzailearen esperientziarekin\nAECOC herrialdeko enpresa-erakunde handienetako bat da, 30.000 enpresa elkarturekin baino gehiagorekin, eta hainbat lanbide-sektoretako balio-kateko maila guztietako ordezkariak biltzen dituen bakarra (sektore primarioa, industria, banaketa eta bitarteko operadoreak). AECOCen misioa balio-kate osoaren lehiakortasuna hobetzea da, eraginkorrago eta jasangarriago bihurtuko duten irtenbideak, estandarrak eta ezagutza partekatuz, kontsumitzaileari balio handiagoa emanez. Smart Distribution arloan, enpresei eraginkorragoak eta\nBerritasun garrantzitsu bat du SUM Bilbaoren edizio honek: ekitaldirako plataforma digital bat martxan jartzea, hainbat funtzionaltasunekin. Espazio honen bidez, birtualki erregistratutako bertaratuek zuzenean jarraitu ahal izango dute kongresuko saioen emisioa, birtualki joan ahal izango dira erakustaldira Showcase Arean proiektu eta soluzio berritzaileak egitera, networkinga egin ahal izango dute, bertaratutakoekin, hizlariekin eta erakustokiekin harremanetan jarriz, bai\nHiri-urria -NBE-Habitatek bultzatutako ekimena- bilera, eztabaida eta ekitaldiz osatutako hilabetea da, eta munduaren arreta hiri-arazoetan eta garapen jasangarrian jartzen du. Maila guztietako pertsonak, erakundeak, hiriak, komunitateak eta gobernuak animatzen dira hiriekin, herriekin eta komunitateekin lotutako erronkak eta konponbideak nabarmentzen dituzten jardueretan parte har dezaten. Aurten, klima-krisia izango da edizio honen ardatza, eta ClimateAction4Cities de NBE-Habitat\nEIT Urban Mobility, Berrikuntza eta Teknologiaren Europako Institutuaren (EIT) ekimen bat da, Europar Batasuneko erakunde bat dena. Bere helburua da konponbide berritzaileak ekartzea eta erabiltzailea ardatz duen garraio-sistema benetan multimodal eta integratu bateranzko trantsizioa bizkortzea. Hiri mugikortasunaren arloko berrikuntzaren Europako komunitate nagusia denez, EIT Urban Mobility-k zatiketa saihesteko lan egingo du, hirien, enpresen, hezkuntzaren, ikerketaren\nBetidanik, hiriek pertsonen arteko harremanak erraztu dituzte, eta eskaintzen duten aukera kopuru handiak produktibitatea handitzea eragiten du; horrek, era berean, haien erakargarritasuna areagotzen du. Hala ere, abantaila hori handicap bihur daiteke, baldin eta, hain zuzen ere, pertsonen eta jarduera ekonomikoen dentsitate handi horrek garraio-eskaera eragiten badu, eta garraio-eskaera hori lehen mailako osasun-arazo eta desadostasun elementu\nANFAC Espainiako auto eta kamioi fabrikatzaileen elkartea da. Irabazi-asmorik gabeko enpresa-erakundea da, eta automobilgintzaren sektorearen garapen egokia sustatzea du helburu, herrialdearen interes orokorrei lagunduz. ANFACek elkartea osatzen duten eta Espainian ibilgailuak fabrikatzen eta inportatzen dituzten 52 marken interes komunak ordezkatzen ditu. Automobilgintzaren sektorea, balio-kate osoan, Espainiako ekonomia- eta industria-eragile nagusietako bat da, BPG nazionalaren %\nMercociudades duela 25 urte sortu zen, Mercosurreko hirien arteko eskualde-integrazioa indartzeko helburuarekin. Hasiera batean tokiko 12 gobernuk osatua, gaur egun, sareak Hego Amerikako 10 herrialdetako 360 hiri kide baino gehiago ditu, eta erreferentzia nabarmena da eskualdeen integrazio prozesuetan. Haren ekimenak eta programak “hiri integratu, inklusibo eta parte-hartzaileak” ikuspegiaren arabera bideratzen dira, eta besteak beste, honako\nJoan den maiatzaren 19an, online topaketa bat egin genuen. Bertan, esparru publiko eta pribatuko hainbat eragilek elkartu ziren pertsonen garraio masiboaren arloko berrikuntzan egindako aurrerapausoak aztertzeko helburuarekin. Foro honetan, hainbat berrikuntza-proiektu aurkeztu ziren Espainiako hirietako mugikortasun jasangarriaren inguruan. Geroago, parte-hartzaileek eztabaidatzeko eta galderak erantzuteko aukera izan zuten, batez ere, lurraldeek mugikortasun joera berrietara egokitzeko dituzten\nEuskal Mugikortasun eta Logistika Klusterra eta Kapsch SUM Bilbao 21era gehitu dira partner gisa\nSUM Bilbao 21ek bi partner berri izango ditu: Euskal Mugikortasun eta Logistika Klusterra eta Kapsch Bizkaiko hiriburuan urriaren 6an eta 7an egingo den hiri mugikortasun jasangarrian erreferente den Biltzarrera gehitu dira. 2005etik, Euskadi Mugikortasun eta Logistika Klusterra asmorik gabeko erakunde pribatua da. Bere misioa Mugikortasunaren eta Logistikaren esparruko bazkide diren enpresa eta eragileen garapena eta\nEusko Jaurlaritza bere Garraio Sailaren bitartez egongo da SUM Bilbao 21 Biltzarrean\nEusko Jaurlaritzako Garraio Saila Mugikortasun Iraunkorraren Legearen aurreproiektua izapidetzen ari da. Zirriborroak hauen aldeko apustua egiten duen eredua ezartzen du: mugikortasun aktiboa (oinez edo bizikletaz), garraio publikoaren bultzada ibilgailu pribatuaren aurrean, garraio publikoko tituluen elkarreragingarritasuna sistema integratu intermodal batean, mugikortasun jasangarriaren ikuspegiaren bultzada hirigintzatik udalerrietan, eta trenbideko garraioaren sustapena. SUM BIO21 izenekoan, sektore publiko, pribatu,\nEuropako Batzordeak urtero Europako Mugikortasunaren Astearen esparruan ematen duen European Urban Road Safety Awards saria irabazi du Bilbok. Saria duela gutxi egindako online zeremonia batean iragarri da. Bertan izan ziren Adina Vãlean, Europako Garraioetako komisarioa, eta Matthew Baldwin, Europar Batasuneko Mugikortasun eta Garraioetako zuzendari nagusi albokoa. EBko Hiriko Bide-segurtasunaren Sariak tokiko agintariek Europako errepideen segurtasuna\nSUM Bilbao Biltzarraren aurreko jarduera gisa, on line foro bat antolatu dugu hirietako pertsonen garraio masiboaren inguruko berrikuntzetan egondako aurrerapenei buruz hitz egiteko. Foroa maiatzaren 19an izango da, 11:30ean. Topaketan parte hartuko dute Garraio Ikerketen eta Teknologien Dibisioko zuzendaria (MITMA), Rocío Báguena; Sant Joan Despíko alkateak eta Bartzelonako Metropoli Areako Garraio eta Mugikortasuneko lehendakariordeak, Antoni Povedak,;eta\nALSAk bere mugikortasun jasangarriko soluzioak aurkeztuko ditu SUM Bilbao 21en\nModu anitzeko mugikortasun jasangarri eta konektatuaren konpainia den aldetik, Alsa bat dator gizartearen, administrazioen eta eragileen helburu komunarekin: mugikortasun jasangarrirantz aurrera egitea, gure hiri eta eskualdeetan kalitate handiagoko ingurunea izan dadin, GIHek eta 2050ean emisioen neutraltasuna lortzeko EBk ezarritako Green Deal-ek ezartzen duten bezala. Erronka horren aurrean, zero emisioko flotetaranzko trantsizio-prozesuan aitzindari izan nahi du\nIrizar e-mobility SUM Bilbao Biltzarrean izango da berriro ere\nMugikortasun jasangarria funtsezko faktorea da energia-trantsiziorako eta Garapen Iraunkorreko Helburuen eta Agenda 2030ren lorpenerako. Hori dela eta, Irizar e-mobilityk elektromugikortasuneko giltza eskura soluzioak diseinatzen eta fabrikatzen jarraitzen du, garraio publiko jasangarria, eraginkorra, adimentsua, irisgarria, segurua eta konektatua lortzeko. Jasangarritasunarekin eta ingurumenarekin konpromiso sendoa du taldeak, eta bere helburua soinu-, kutsadura- eta CO2-emisioak murriztea da; modu\nBizkaibusek bat egin du mugikortasun iraunkorraren erreferentziazko Kongresuarekin\nBizkaibus bidaiariak errepidez garraiatzeko Bizkaiko Foru Aldundiak kudeatzen duen zerbitzu publikoa da. Bizkaiko lurralde osoa egituratzen du hiri arteko ibilbide sare eraginkor baten bidez; azken urteotan, erabiltzaileen eta kilometroen kopurua etengabe handituz joan da. Bizkaibusek estatuko flota iraunkor, eraginkor eta modernoenetako bat dauka, 338 autobusez osatua; autobusen batez besteko adina 5,6 urte da, eta haien\nEUDELek bat egin du hiri-mugikortasun jasangarriaren aldeko topaketarekin\nBeste urte batez, EUDEL Euskadiko Udalen Elkarteak bat egin du SUM Bilbaorekin, hiru helbururekin: ikusgaitasuna ematea euskal udalen jardunbide egokiei, beste eskualde batzuetako irtenbide eta esperientzia berritzaileak ezagutzea, eta lankidetza sustatzea hiri-mugikortasun sistemak osatzen dituzten eragileen artean. Tokiko gobernuek funtsezko zeregina dute suspertze sozial eta ekonomiko jasangarria, inklusiboa eta ekologikoa lortzeko. Hori dela eta, EUDELek\nIBIL, Birkarga-teknologia eta -zerbitzuak\nIBIL 2009an sortu zen, Repsolen eta Energiaren Euskal Erakundearen (EEE) arteko lankidetza-hitzarmen baten ondorioz; bere helburua ibilgailu elektrikoen birkargaren sektorean teknologia, zerbitzuak eta gaitasunak garatzea eta jasangarritasun ekimenak gauzatzea da. Gaur egun, IBIL erreferentziazko enpresa da ibilgailu elektrikoa birkargatzeko teknologiaren esparruan, bai Espainian eta bai Portugalen ere. Industria-bokazio teknologikotik abiatuta, teknologia hornitzaileek, birkarga-puntuen fabrikatzaileek, zerbitzu\nUrriaren 6an eta 7an, SUM Bilbao 21 ekitaldiak estatuko eta nazioarteko erakundeetako ordezkariak bilduko ditu, baita mugikortasunaren eta energiaren sektoreko enpresa garrantzitsuenak ere. Adituekin batera, hiri-mugikortasun jasangarriko sistemak finkatzeko erronkei, aukerei eta estrategiei buruz eztabaidatuko dute, edizio honetako 3 gai-ardatzen inguruan: energia-trantsizioa; gobernantza eta finantzaketa; eta mugikortasuna, digitalizazioa eta berrikuntza. SUM Bilbao-ren bigarren edizio honetan,\nBBK, Bizkaiko garapen eta aurrerapenarekin konprometitutako banku-fundazio gisa, aspaldi ari da lanean ingurumenaren eta lurraldearen garapen jasangarriaren alde. Beste proiektu batzuen artean, bultzada berritzaileak eskaintzen dituzten Bizkaiko start-up-ak sortzen lagundu du, energia berriztagarrien sormena garatzen edo energia-trantsizioa sustatzen duten proiektuak finantzatuz. Edizio berri honetan, BBKk berriro parte hartzen du babesle nagusietako bat gisa. Bere parte\nSUM Bilbao-ren bigarren edizioak FEMPeren parte hartzea izango du\nEspainiako Udalerrien eta Probintzien Federazioa (FEMP) ingurumenaren, ekonomiaren eta gizartearen jasangarritasunarekin konprometitutako erakundea da. Gizarteak bizitza osasungarriagoa mundu jasangarriagoan eskatzen duela jakinda, FEMPeren ustez, oso garrantzitsua da tokiko gobernuek jasangarriagoa, garbiagoa eta azken teknologiak barne hartzen dituen mugikortasunaren diseinuan parte hartzea, mugitzeko modu berriei erantzun ahal izateko. FEMP berriro izango da SUM Bilbao-n Lead Partner\nCGLUren (Hiri eta Tokiko Gobernuen Sarea) parte hartzea SUM Bilbao 21 ekitaldian beharrezkoa da hiriak mugikortasunari buruzko elkarrizketa publiko-pribatuaren buru izan daitezen, konpromisotik ekintzara igarotzeko eragileen arteko sinergiak sortzeko helburuarekin. Horregatik, CGLU Biltzarrean izango da Lead Partner gisa. CGLU tokiko eta eskualdeko gobernuen eta haien elkarteen nazioarteko erakundea da, eta horien ahotsak defendatu eta zabaltzeaz\nSUM Bilbao 19ren urteurrena ospatzeko ekitaldian, otsailaren 23an, iragarri zen SUM Bilbao-ren itzulera. Bigarren edizio hau, berriro ere Petronorrek eta Bilboko Udalak antolatuta, 2021eko urriaren 6an eta 7an izango da, eta formatu hibridoan burutuko da: presentziala, Bilboko Euskalduna Jauregian, eta digitala, munduko edozein lekutatik zuzenean jarraitu ahalko dena. SUM Bilbao-ren edizio berri honetan, mundu mailan\nSUM Bilbao Urteurrena\nOtsailaren 23an, Petronorrek eta Bilboko Udalak SUM Bilbao-ren eta Hiri-mugikortasun jasangarriago baten bila Bilboko Adierazpenaren bigarren urteurrena ospatu zuten, Bilboko Azkuna Zentroan egindako ekitaldi batean. Ekitaldia Vanessa Sánchez euskal kazetariak aurkeztu zuen eta formatu hibridoan egin zen, hau da, presentziala eta online. Ekitaldiak iraun zuen 45 minutuetan, SUM Bilbao Biltzarraren urteurrena ospatu zen, eta Bilboko


Garikoitz Goikoetxea: "Udalek dekretu berriarekin betebehar konkretuak izango dituzte herritarren hizkuntza eskubideak bermatzeko"\nUdal Legeak euskarari buruz emandako arauak garatu ditu Eusko Jaurlaritzak, dekretu baten bitartez. Euskara lehenesteko neurriak zehaztu dituzte, eta udal bakoitzak euskara plan bat izan beharko du.\nGarikoitz Goikoetxea: "Euskararen batasuna izan da Euskaltzaindiaren mugarri nagusia 100 urte hauetan"\nMendea bete du Euskaltzaindiak. Hamarkada hauetan euskara batua izan du zeregin nagusia: batasunaren oinarriak ezartzea eta sendotzea. Garikoitz Goikoetxea, Berriako kazetariarekin aztertu dugu mendeurrena.\nXI. Euskal Soziolinguistika Jardunaldia ospatu da Tolosan\nAurtengoan Euskaraldiaren lehen edizioa aspektu ezberdinetatik aztertu dute jardunaldian parte hartu duten adituek; Horren adibidea da, Euskaraldia bat emaitzen azterketa ikerketa, Pello Jauregiren zuzendaritzapean egin dena.\nEuskaraldiaren lehen edizioa aztergai XI. Euskal Soziolinguistika Jardunaldian\nSoziolinguistika Klusterrak eta Eusko Jaurlaritzako Kultura eta Hizkuntza Politika Sailak elkarlanean antolatu dute Euskal Soziolinguistika Jardunaldiaren hamaikagarren edizioa. Urriaren 9an, asteazken honetan, ospatuko da Tolosako Topic zentroan.\n'Arnasa Gara' ekimena aurkeztu dute, euskararen arnasguneetako biztanleen ahalduntzea eta aitortza helburu\nEusko Jaurlaritzak, Gipuzkoa eta Bizkaiko Foru Aldundiek eta UEMA Udalerri Euskaldunen Mankomunitateak ‘Arnasa Gara ‘ ekimena aurkeztu dute gaur, Azpeitiko Sanagustin kulturgunean. Euskararen arnasguneetako biztanleen ahalduntzea, aitortza eta kontzientziazioa indartzea da proiektuaren helburua, gune horietako herritarrak euskararen indarberritzean duten garrantziaz jabe daitezen.


Alkohol, tabako eta joko gehiegi - Gazteberri.eus\nPublished1 iraila, 2016\nEAE Business School-ek ‘El gasto en tabaco y alcohol y juego 2016’ izeneko azterlanaren emaitzak aurkeztu berri ditu. Bertan, Estatuan zein munduko herrialde garatuenetan ematen den hiru elementu horien kontsumoak aztertzen dira eta, Estatuari dagokionez, emaitzak autonomia erkidegoka ere aztertzen ditu. Datu horiek guztiak Estatistikako Institutu Nazionak burutzen ohi duen ‘Encuesta de Presupuestos Familiares’ delakoaren azken emaitzetan oinarritzen dira.\nEstatuko datuak ez ezik, EAE Business Schoolek egindako azterlanak herrialde desberdinetako datuak ere alderatzen ditu.\nTabako kontsumoaren kasuan, gehien gastatzen duten biztanleak Suedia (830€), Irlanda (540€), Alemania (480€) eta Greziakoak (474€) dira, hurrenez hurren. Tabakoan gutxien gastatzen dituztenak, berriz, Brasil (71€), Mexiko (94€), Errumania (130€) eta Poloniako (218€) biztanleak izango lirateke. Erretzen den zigarro kopurua aintzat hartzen bada, gehien erretzen dituzten biztanleak Txekiar Errepublikakoak izango lirateke (1836).\nTags: alkoholaEAE Business SchoolEuskadiikerlanajokoanafarroatabakoa\nPrevious Lan baldintza okerragoak emakume gazteentzat\nNext Euskaraz den lehen kalkulagailua aurkeztu dute Donostian


ziriliko / zirimol\nzirimiri (orobat sirimiri g.er., xirimiri g.er. eta xirrimiri g.er.) 1 iz tanta xehe-xehetan erortzen den euria. ik lanbro 7.\nZirimiria ari zuen. Jon Muñoz «Loroaren teorema» - Denis Guedj - 357. orr.\nZirimiria ari zuen, gaua beltz zegoen, izar baten distira ere ez zen zeruan ageri. Koro Navarro «Zalakain abenturazalea» - Pio Baroja - 178. orr.\nZirimiriaren azpian azaltzen hasi dira lehen boluntarioak. Berria - Kultura 2006-04-23\nXirimiria edo langarra noizbehinka, ateri tarteka, hasi-ez-hasi marteka. Pello Zabala «Naturaren mintzoa» - 350. orr.\nGarai hartan beti egiten zuen zirimiria Bilbo aldean, laztana. Javi Cillero «Hollywood eta biok» - 21. orr.\nZirimiriaren azpiko hiri sakabanatua. Koro Navarro «Artistakume baten erretratua» - Dylan Thomas - 116. orr.\nCumhail, Fionn eta Mael zaldien urratsean zihoazen, kapusaiak buru gainean jarrita zirimiri atergabetik babesteko. Joanes Urkixo «Gerlari zuria» - 19. orr.\nEz nuen ez hotzik ez minik sentitzen, eta aurpegia bustitzen zidan zirimiri sarkorra, elur eta euri artekoa, ulermenaren bidez hautematen nuen, ez azalaren bidez. Urtzi Urrutikoetxea «Zoririk ez» - Imre Kertész - 189. orr.\nEmakumeak behin esan zion Jusuf Khani, zoriontsu izateko, sorterriko zirimiria behar zuela ikusi etxeko leiho handiaren atzetik. Felipe Juaristi «Itzarri nahi ez zuen printzesa» - 174. orr.\nArantzazun, Gasteizen eta Iruñean frexko baino eguzkia daukate, eta besteotan lainoa eta xirimiria. Pello Zabala «Zeruan zer berri» - 93. orr.\nKostaldean, batik bat, udazkeneko garaitsu honetan, erauntsi bakoitzaren ostean, normalean, atertzera jotzen du: segidoko xirimiri xirri-xirri hori toki gehienetan ez baitu maiz egiten. Pello Zabala «Naturaren mintzoa» - 397. orr.\nGoizetik hastapen baikorra, ibilaldi-Mezanausiekin, oro eder eta ospetsu, salbu aroa haatik orduan antzer eta xirimiri, Euskal Herriko bi buruetan erraiten den bezala. Herria 2003-07-31\nZabor izoztua eta zarama zirimiri-saltsatan, nork bere gustuan. Urtzi Urrutikoeetxea «Auzoak» - 9. orr.\nGarbi esan behar dizut, zazpi ahalak egiten ditudala lanetan laguntzeko, eta besteekin atsegina eta ona izateko, era horretara errieta zaparradak xirimiri bihur daitezen. Josu Zabaleta «Anne Franken egunkaria» - Anne Frank - 117. orr.\nHitzari eustea baita, zure kasuan, borondatea sendotzeko modurik onena, zirimiria izan, eurijasa izan edo kazkabarra izan...! Joan Mari Irigoien «Ipuin batean bezala» - 169. orr.\nAngelok, ordea, hizketan eta hizketan, atertu gabeko jario ulergaitz baten zirimirian. Anjel Lertxundi «Ihes betea» - 236. orr.\nTabako-hauts zirimiri etengabe haiek ziratekeen haren apaiz-jantzi zaharrei itxura urdin histu hura ematen zietenak. Irene Aldasoro «Dublindarrak» - James Joyce - 18. orr.\nzirimiria ari zuen (3)


otsaila 2019 – 2 orrialdea – PATXI LARRAINZAR – ARGAZKIAK ETA BIDEOAK\nArgitaratze-data 2019-02-07 Egilea argazkibideoakKategoriak 18_19 HAUR HEZKUNTZA, 18_19 HH 2.mailaUtzi iruzkina HH2.C: KONPRATSA bidalketan\nArgitaratze-data 2019-02-07 Egilea argazkibideoakKategoriak 18_19 HAUR HEZKUNTZA, 18_19 HH 2.mailaUtzi iruzkina HH2.C: OLENTZERO bidalketan\nELKARTRUKEA HH 1.A – LH 6.A\nHandiek prestatutakoa ipuina txikiei kontatzen.\nArgitaratze-data 2019-02-05 2019-02-05 Egilea argazkibideoakKategoriak 18_19 HAUR HEZKUNTZA, 18_19 HH 1.maila, 18_19 LH 6. mailaUtzi iruzkina ELKARTRUKEA HH 1.A – LH 6.A bidalketan\n2. mailako ikasleak, material birziklatuarekin, jostailuak egin dituzte.\nAdibide batzuk ikusi ondoren, taldeka edo banaka zer egin behar zuten ongi pentsatu zuten.\nHaiek sortutako lan bikainekin, erakusketa bat egin dugu, ikasleek eta gurasoek ikusteko aukera izan dutelarik.\nArgitaratze-data 2019-02-04 2019-02-06 Egilea argazkibideoakKategoriak 18_19 LEHEN HEZKUNTZA, 18_19 LH 2.mailaUtzi iruzkina LH2: Jostailuak bidalketan


Polonia eta Bielorrusia arteko mugako "basakeria" salatu dute - Araba - Alea.eus\nPolonia eta Bielorrusia arteko mugako "basakeria" salatu dute\nErredakzioa 2021-11-22 13:34\nAndre Maria Zuriaren plazan egin dute elkarretaratzea. / Ongi Etorri Errefuxiatuak Araba\nArabako Ongi Etorri Errefuxiatuak plataformak deituta, dozenaka lagun mobilizatu dira\nOngi Etorri Errefuxiatuak Arabak elkarretaratzea egin du igande honetan, Gasteizko Andre Maria Zuriaren plazan, Polonia eta Bielorrusia arteko mugan milaka lagunek bizi duten egoera salatzeko. "Basakeria da. Egoera horrek ez du alde handirik joan den mendean nazismoak erabilitako metodoekin".\nEuropa milaka migratzaile-errefuxiaturen bizitzak eta ametsak "merkantilizatzen" ari dela, eta lagun horiek "arma gisa erabiltzen" ari direla salatu dute elkarretaratzean. "Mugak hirugarren herrialdeetara kanporatzen ari dira, giza eskubideak errespetatzen ez dituzten tokietara, hala nola Turkia, Maroko, Libia...".\nGainera, kanporatutako lagunek "gero eta igarobide arriskutsuagoak" egin behar dituztela gogoratu dute, eta asko hil egiten direla bide horietan. "Eta beste askok ikusten ez den indarkeria jasaten dute, haurrak eta emakumeak kasu. Europara iritsitakoan, gainera, eskubiderik ezari, politika arrazistei, jazarpenei, esplotazioari, kriminalizazioari egin behar dietela aurre".\nIldo beretik, Irun eta Hendaia arteko muga ere gogoratu dute, Bidasoa ibaian jazotako azken heriotza salatzeko, orain arte ezagutzen den laugarrena. "Irungo Harrera Sareak behin eta berriz salatu duen bezala, gure erakundeak (Eusko Jaurlaritza, Gipuzkoako Aldundia eta Irungo Udala) pertsona horien bizitzekin jolasten ari dira".


EBk ahaleginak areagotzen ditu antigenoen azterketak Europa osora zabaltzeko - EU Reporter\nEuropako Batzordeak gomendio bat onartu du COVID-19 diagnostikatzeko antigeno azterketa azkarrak erabiltzeari buruz (azaroaren 18an). Gomendioak antigeno-proba azkarrak hautatzeko jarraibideak ematen ditu; haien erabilera egokiena denean, batez ere proba zabalagoak eta azkarragoak egiten direnean; eta, probak trebatutako operadoreek egin beharko lituzketen aholkuak.\nStella Kyriakides Osasun eta Elikagaien Segurtasuneko komisarioak honakoa esan zuen: "Probak esaten digu hedapenaren neurria zein den, non dagoen eta nola garatzen den. Tresna erabakigarria da COVID-19ren hedapena moteltzeko. EBko azterketa metodoen inguruko koordinazioa areagotzeko, gaur egun orientazio bat ematen diegu estatu kideei COVID-19 agerraldiak hobeto kudeatzeko antigenoen azterketa azkarraren erabilerari buruz ".\nAntigenoen probak emaitza merkeagoak, eskalagarriagoak eta askoz azkarragoak dira, hala ere PCR probak baino hain zehatzak dira. Batzuek uste dute antigenoen azterketak gaixotasuna hedatzeko aukera gehiago dutenak hobeto antzematen dituztela eta haien abiadurak eraginkorragoak izan daitezkeela.\nKoronabirusaren hedapena moteltzeko, probak handitu behar ditugu.\nGaur egun, EBko gobernuei orientazioa ematen diegu antigenoen azterketa azkarrak erabiltzeko, probatzeko ahalmena areagotzeko eta EBn proben emaitzak elkarri aitortzeko. https://t.co/xvUnNf9PBl\n- Ursula von der Leyen (@vonderleyen) Azaroaren 18, 2020\nBatzordea estatu kideekin lankidetzan arituko da proba azkarrak ebaluatzeko, onartzeko eta elkarren aitortzarako esparrua sortzeko, baita proben emaitzak elkarri aitortzeko ere, premiaz. OMEk% 80ko sentsibilitatea eta> 97% espezifikotasuna dituzten probak gomendatzen ditu.\nBatzordeak merkatuaren eta antigenoaren azterketa azkar berrien erabilgarritasuna kontrolatuko du, haien errendimendu klinikoa kontuan hartuta. Batzordeak probak eskuratzeko ekimenak abiatuko ditu, antigenoen azterketa azkarretarako bidezko sarbidea bermatzeko eta EB osoan azkar hedatzeko.\nBatzordeak hitzarmena ere sinatu du Gurutze Gorriaren eta Ilargi Gorriaren Sozietateen Nazioarteko Federazioarekin (IFRC) 35.5 milioi euroko ekarpena eginez, Larrialdiei Laguntzeko Tresnak (ESI) finantzatua, EBn COVID-19 probatzeko gaitasuna handitzeko. Laguntzak jaso eta aztertzeko eta probak burutzeko langileen prestakuntza laguntzeko izango da finantzaketa, batez ere ekipamendu mugikorraren bidez.\nBatzordeak espero du adostutako proben erregimenek pertsonen joan-etorri askea eta barne merkatuaren funtzionamendu egokia izan dezaketela probak egiteko ahalmen mugatuetan, mugako puntuetan erabil daitezke, hala nola aireportuetan, proben emaitza azkarra emateko.\nGarapen zientifiko eta teknikoak eboluzionatzen jarraitzen dute, birusaren ezaugarriei eta COVID-19 diagnostikorako metodologia eta planteamendu desberdinak erabiltzeko aukerei buruzko ikuspegi berriak eskainiz. Batzordeak bere aholkuak eguneratuko ditu informazio gehiago eskuragarri egon ahala.\nEuropako Parlamentuak EBko epe luzerako aurrekontua eta Zuzenbide Estatua ezin direla berriro ireki dio\nEdukiontzi bide berria Irlandatik Dunkirkera, Erresuma Batua saihestuz


Olibondoaren euliaren aurkako tratamenduak aplikatzea gomendatzen du Valentziako Erkidegoak | Consumer\nOlibondoaren euliaren aurkako tratamenduak aplikatzea gomendatzen du Valentziako Erkidegoak\nIzurriteak aurreko urteetan baino eragin txikiagoa du\nNekazaritza Sailak urtero planifikatzen ditu bactrocera populazioak kontrolatzeko jarduerak, olibadien fruituei eragiten dien izurri horren presentzia ahalik eta txikiena izan dadin, eta ondoren lortzen den olioaren azidotasunean eragina izan dezan.\nKanpaina honetan, toxikotasun txikiko 12.500 litro intsektizida eta 9.000 kilo proteina banatu dira doan Valentziako Erkidegoko nekazarien artean, Osasun eta Landare Ziurtagirien Zerbitzuarekin koordinatuta lurreko tratamenduak egiteko.\nGainera, Nekazaritza, Arrantza eta Elikadura Sailak tratamendu kolektiboak egiten ditu aireko prozeduren bidez, hilabete inguruko maiztasunarekin, Valentziako Erkidegoko ekoizpen-eremu uniforme eta zabalenetan soilik, beste labore batzuetan ez eragiteko segurtasuna izateko.\nZehazki, tratamendu hauek egiten dira: batetik, proteina duen amuzki bat ihinztatzen da, burrunbategiko emeentzat erakargarri dena, eta, bestetik, intsektizida bat, eulia akabatzen duena, ugaltzen jarraitzea eragozten duena eta, beraz, populazioa murrizten duena.\nHala ere, kanpaina honetan lehen aldiz, tratamenduak egiten dituzten hegazkinek ez dute laborantza ekologikoak egiten dituzten partzelen gainean hegan egiten. Horretarako, Nekazaritza Ekologikoko Batzordeak lursail horien kokapena eman dio Sailari, eta katastroko kokapena eta dauden koordenatu geografiko zehatzak adierazi ditu, datu horiek hegazkinen GPS ekipoetan sartzeko.\nGainera, nekazaritza ekologikoan aritzen diren nekazariek bandera zuriak jartzen dituzte lurzatien erpinetan, pilotuek identifika ditzaten eta, GPS sistemak huts egiten badu, eremu horietako tratamenduak lainoztatu ere ez daitezen egin.\nmosca del olivo-eu Plagas-eu tratamendu Valentziako Erkidegoa


“Gipuzkoa elektromugikortasunean nazioarteko erreferente izan dadin ari gara lanean” - Artikulua - Gipuzkoa ETORKIZUNA ORAIN\n“Gipuzkoa elektromugikortasunean nazioarteko erreferente izan dadin ari gara lanean”\nMarkel Olanok, Gipuzkoako diputatu nagusiak, Go Mobility ireki du, gaur eta bihar elektromugikortasunaren alorreko 70 erakusketari eta 1.500 bisitari profesional biltzen dituen azoka. Go Mobility etorkizuneko mugikortasun jasangarriaren Europa hegoaldeko lehenengo industria erakustazoka da, mugikortasun jasangarriaren eta energia metaketaren esparruan lanean ari diren profesionalei eta enpresei bereziki zuzendua. Gipuzkoako Foru Aldundiak Etorkizuna Eraikiz estrategiaren barruan abian jarri duen MUBIL estrategiaren barruan kokatzen da azoka hau, Gipuzkoa elektromugikortasunaren esparruan erreferente bihurtzeko asmoz.\n“Mugikortasunaren etorkizuna elektrikoa izango da. Egoera horretara aurreratu gara eta lanean dihardugu Gipuzkoa alorreko erreferentzia aurreratua izan dadin”, adierazi du Markel Olano diputatu nagusiak. Go Mobility azokak Gipuzkoak elektromugikortasunaren esparruan duen ahalmena erakusteko aukera ematen du, baita bertako eta nazioarteko eragileak bildu eta beraien arteko harremanak bultzatzeko ere. Go Mobility-k nazioarteko izaera du, “besteengandik ikasteko aukera eskaintzen duen espazioa da. Sinergiak sortzeko, hausnarketarako eta elkarlanerako espazioa”, gehitu du Markel Olanok.\n“Go Mobility MUBIL estrategia bultzatzeko eta indartzeko aukera bat da, lurraldeko eragileekin batera, baita kanpotik datozenekin ere”, aipatu du Markel Olanok. “Gipuzkoak elektromugikortasunaren arloan egiten duen apustua sendoa da. Etorkizueko industria batera goaz; mugikortasun berri batera, seguruagoa eta jasangarriagoa, lurraldera eta bertan bizi garen pertsonetara egokitua”.


Ekintza bilakatzen diren presentziak - Axala\nHasiera » Feminismoak » Ekintza bilakatzen diren presentziak\nGaur ere martxoaren 8a da. Duela 6 hilabete, Guatemalan 43 emakumeri bizitza lapurtu zioten. Eta ez, ez zen sua izan, Guatemalako Estatuaren eta botere judizialaren utzikerien ondorioz, erail egin zituzten.\nAtzo ere martxoaren 8a izan zen. Eta Guatemalako ahizpek egindako deialdiarekin egin genuen bat; zenbatezinak bizitzeko beraien borrokarekin bat egin genuen.\nSalvadoreko Kris kidearekin sortutako maiar aldarea (Orereta) – 2017ko martxoaren 21eko elkarretaratzean\nErdiko harria lurra da, Mesoamerikako emakumeen gorputzen borroken isla. Inguruko harritxoak, aldiz, eskubideen alde emakume guztiok barruan eramaten dugun borroka. Bukaeran dauden harriek badoazen emakumeak irudikatzen dituzte. Loreak naturaren adierazle dira, edozer gauza gertatuta ere aurrera jarraitzen duen bizitzarena. Koloreak lau elementuen adierazle dira. Elementuak espiralaren barruan kokaturik daude, energiaren jarioa guztiongandik pasatzeko eta, erlojuaren orratzen kontrako noranzkoan dago egina, sistemaren aurka gaudelako, errebeldeak garelako.\nHurrengo segundoa ere bada martxoaren 8a eta elkarretaratzea ondoren Lorena Cabnal-en (Guatemalako feminista komunitarioa) hitz hauek jaso genituen.\nBihar ere martxoaren 8a izango da, eta atzo egindako argazkia ekartzen dut gaur gune honetara; Oreretako baserrian Guatemalako gertakariei buruz hitz egin ondoren sortutako ehuntzea konpartitzeko. Zenbatezinak sentitu ginen. Hau ez da oroitzapena, hau ekintza bilakatutako presentzia da.\nZenbaezinak (arg. Axala)\nLorenaren elkarrizketa batekin uzten zaituztet.\nElkarrizketaren bigarren zatia zinez interesgarria da ere.\nGaur ere urteko edozein eguna da. Gaur ere ingurua bizitzen jarraituko dugu. Gaur ere elkarrekin ekarpenak partekatzen jarraituko dugu. Hau ez da oroitzapena hau presentzia da, sentitu/pentsatu/ekin kolektibo anitzen adierazlea, iraultza askoren presentzia… Ez ez zua izan!


Siglak eta akronimoak: idazketa-arauak (1) - HABE - Eusko Jaurlaritza - euskadi.eus\nSiglak eta akronimoak: idazketa-arauak (1)\negilea: Urtzi Barrenetxea Iparragirre, Azaroak 30, 2021\nSiglen presentzia gero eta ohikoagoa da genero guztietako testuetan; izan ere, adierazpen konplexuak laburtzeko duten gaitasunagatik, erabat egokitzen dira egungo erredakzio-ereduetara. Laburtzapen hauei esker, edukiak labur daitezke, eta kontzeptuen zein erakundeen errepikapen gogaikarriak saihestu.\nSiglak, berez, adierazpen bateko hitzen hasierako letrarekin osatutako laburtzapenak dira. Definizioaren ñabarduretan sakonduz, zehaztu behar da adierazpen bateko hitz guztiek ez dutela parte hartzen siglen osaeran: soilik karga semantikodunek betetzen dute aipatutako funtzioa; alegia, esamoldea osatzen duten substantibo eta adjektiboen (batzuetan, adberbioak) hasierako letrekin osatzen dira. Horrek esan nahi du alde batera uzten direla eduki lexikorik ez duten elementu gramatikalak (artikuluak, juntagailuak…): EIZIE (Euskal Itzultzaile, Zuzentzaile eta Interpreteen Elkartea).\nSiglak neurrian erabili behar ditugu eraginkorrak izan daitezen ikuspegi komunikatibo batetik. Ezer baino lehen, argi izan behar dugu, zenbaitetan, testuaren ulermena oztopa dezaketela sigla motaren edo hartzailearen profilaren arabera,; izan ere, laburtutako adierazpena ez da beti ezaguna izaten.\nBaldin eta uste badugu testuinguru jakin batean siglaren esanahia ez dela argia, komeni da interpretazio-gakoak eskaintzea; hartara, sor daitezkeen nahaste zein interpretazio okerrak saihestuko ditugu. Horrelako kasuetan, komeni da siglaren aldamenean adierazpide osoa ematea. Testuaren ulermena hobetzeko mekanismo hori bi modutan egitura daiteke:\nParentesi artean adieraziz siglaren adierazpide osoa: ELGA (Ekonomia Lankidetza eta Garapenerako Antolakundea).\nSigla parentesi artean kokatuta: Ekonomia Lankidetza eta Garapenerako Antolakundea (ELGA).\nSiglak biltzen duen adierazpide osoa errepikatzeak testua astundu dezakeela ikusiz gero, esamolde argigarri bat erabil dezakezu siglaren lehen aipamenean; modu horretara, adierazpen osoaren formula errepikatzea saihestu dezakegu. Adibidez: Ekonomia Lankidetza eta Garapenerako Antolakundea (aurrerantzean, ELGA).\nBeste hizkuntza batean idatzitako sigletan, argigarriena itzultzea edo esanahia adieraztea da:\nSEPIren (Estatuko Industria Partaidetzarako Sozietatea) jarduerak ordenamendu juridiko pribatuarekin bat datoz.\nBDEk (Bundesverband der Deutschen Entsorgungswirtschaft, hondakinak kudeatzeko Alemaniako elkarte patronal eta industriala) hainbat aldaketa egin ditu aurtengo helburuetan.\nKontuan izan sigla bera irakurtzen dela, eta ez ordezkatzen duen adierazpidea. Laburduren kasuan ez da hori gertatzen; esaterako, ez dugu tel. laburdura irakurtzen, baizik eta ordezkatzen duen “telefono” hitza.\nHorrela izanik, irakurketa-patroiaren arabera, bi sigla mota bereiz ditzakegu:\nLetrakako siglak: letraz letra irakurtzen direnak (DNA, UEU…).\nSilabakako siglak: modu sekuentzialean irakurtzen direnak, hau da, edozein hitz bezala (HIES, IVAP….).\nBigarren motako siglek izen bereizgarria dute, akronimo bezala ere ezagutzen baitira. Ahoskera desberdinaz gain, sigla horiek beste zenbait berezitasun ere badituzte ortografiari dagokionez.\nAkronimoa, sigla mota berezi bat\nAipatu dugunez, akronimoak modu sekuentzialean (silabaka) irakurtzen diren siglak dira (HABE, NATO…); bereizgarri horren ondorioz, letraka irakurtzen diren siglak baino irakurterrazagoak dira. Propietate hori dela eta, akronimoak gero eta ohikoagoak dira gure testuetan.\nBidenabar, esan daiteke irakurgarritasun hori behartu egiten dela sigla batzuk eratzerakoan, eta, horrela izanik, gero eta maizago ikus daitekeela ez dituztela betetzen finkatutako idazketa irizpideak. Beste modu batera esanda, gero eta ohikoagoa da siglak karga semantikodun hitzen hasierako letren konbinazio kanonikotik urrundu eta beste modu batera egituratuta ikustea. Besteak beste, hauek dira akronimoak eratzeko joera nagusietako batzuk:\nAdierazpenaren elementuren bateko hizki bat baino gehiago erabiltzea sigla eratzeko: EUDEL, IRALE, Galeusca…)\nEduki lexikorik ez duten gramatika-elementuez baliatzea (bereziki, juntagailuak): JEL (Jaun-goikoa eta Lege-Zarra), sonar (sound navigation and ranging).\nBi hitz edo gehiagoko elementuak elkartzea, lehenengoaren hasierarekin eta azkenaren amaierarekin: Emakunde (emakumearen euskal erakundea), euskañol (euskara+ español), Brexit (Britain exit).\nAkronimoen kasuan, literalizazio-prozesu bat gertatzen da, zeinaren bidez siglak sistema morfologikoan asimilatzen baitira, hau da, hitz bihurtzen dira zentzu guztietan. Horrela izanik, akronimoek ez dute betetzen osorik letra larriz idaztearen arau orokorra, eta, beraz, bi modutan idazten dira, izen motaren arabera:\nHasierako letra larria (izen propioen kasuan): Unesco, Renfe.\nLetra xehea (hitz arrunten kasuan): modem, radar, laser.\nLiteralizazioaren izaera diakronikoa dela eta, ohikoa da akronimoak idazteko bi moduak ikustea:\nEgiaztatu gabeko hainbat teoria daude HIESaren jatorriari buruz.\n Kategoria honetan sartzen dira osaeran zifrak edo zeinuak dituzten siglak: MP3, I+G. Kasu horietan, ez da derrigorrezkoa gidoia erabiltzea izaera desberdineko elementuok bereizteko: 3D, G8... Berriaren Estilo liburuak errepideen izenak eta data laburtuak salbuespentzat hartu eta marratxoarekin idazteko gomendatzen du: A-15 autobidea, M-8.\n Sigla batzuetan bi irakurketa-patroiak konbinatzen dira: segmentu bat modu sekuentzialean irakurtzen da eta beste bat letraka: CD-ROM, UEFA.\n Euskaltzaindiaren EBEn aipatzen denez, sigla eta akronimo batzuk izen berezi gisa idazten dira, marka bihurtu direlako edo sei letra edo gehiago izanik hitz gisa —eta ez letraka— irakurtzen direlako.


Euskal industri produkzioa % 7 hazi da urtarrilean - Ekonomiaren KZ\nEuskal industriaren urte hasiera ona izan da, produkzioa % 7 hazi baita urtarrilean aurreko urteko hil beraren aldean. Urtarrileko gorakada handiena da 2006tik, orduan % 8,4koa izan baitzen gorakada, eta datu parekagarri bat aurkitzeko atzera begiratu behar da 2016ra arte ( % 6,9).\nEustat Euskal Estatistika Erakundeak argitaratutako txostenaren arabera, Euskadiko fabrikek 2021ean erakutsi zuten sendotasunari eutsi zioten urtarrilean. Abenduan sektorean izan ohi den geldialdiaren ondoren, Industri Produkzioaren Indizeak gora egin zuen eta erritmoa berreskuratu du.\nHori guztia Ukrainako gatazka belikoak ekonomian izan dezakeen eraginari lotuta dago, bai eta energiaren alorretik iristen diren tentsioei ere; izan ere, lehendik ere bazeuden, baina orain larriagotu egingo dira. Oraingoz, urtearen hasiera oso positiboa izan da. Lurraldeka, Arabak ( % 8,9) eta Bizkaiak ( % 8,4) Gipuzkoan ( % 4,4). Abenduko datuekin alderatuta, Bizkaiko industriak % 3,9 egin du gora, Arabako industriaren erritmoa bikoiztuz ( % 1,9). Gipuzkoako fabrikek, aldiz, trabatu egin ziren eta ekoizpena % 0,9 jaitsi zen. Beraz, Euskadiko batez bestekoa % 1,5ekoa izan zen. 2021eko urtarrilaren aldean, sektore handi guztiek zeinu positiboa izan zuten. Energia % 14,5 gehitu zen, energia elektrikoaren ekoizpena eta hornidura eta petrolioa fintzea barne, eta ekipo-ondasunen ekoizpena ere % 9,7 gehitu zen, ibilgailu motordunen fabrikazioak, tren-makina eta -materialen eraikuntzak eta aeronautika- edo ontzigintza-eraikuntzak izandako bultzadagatik.\nKontsumo-ondasunak, oro har, % 8,8 gehitu ziren, kontsumo ez-iraunkorrekoen % 10,9ko igoerari esker, iraunkorrak % 0,9 baino ez baitziren hazi. Kontsumo-ondasun ez-iraunkorren atalean, elikagaiak prozesatzeko eta kontserbatzeko jarduerak, garbiketarako eta higienerako produktuen fabrikazioa eta jantziak egitea sartzen dira; kontsumo iraunkorrekoen artean, berriz, altzariak eta etxeko tresnak fabrikatzea, besteak beste.\nBitarteko ondasunak (metalurgia eta metalezko produktuen fabrikazioa, industria kimikoa eta kautxuzko eta plastikozko produktuen fabrikazioa) % 2,7 gehitu ziren 2020ko urtarrilaren aldean. Euskal industriako pisurik handieneko sektoreen artean, 2021eko urtarrilaren aldean gehien hazi zirenak makineria eta ekipoa (+%13,5), energia elektrikoa, gasa eta lurruna (+%11,9) eta metalurgia eta metalezko produktuak (+%8,5) izan ziren. Aitzitik, ekoizpen-jaitsiera izan zuen sektore bakarra kautxua eta plastikoak izan ziren ( % -4,5).\n← Orange eta MásMóvil Estatuan fusionatzea aztertzen ari dira\nUkrainaren inbasioak eta EBren energia-politika txarrak gora egin dute energiaren prezioetan →\nPentsio-planen legeak izapide zailak izango ditu


Valentziako laranja erosketa Internet bidez. Laranja eta mandarinak online erosi eta etxean izango dituzu\nZukutarako laranjak eta Mahairako laranjaz osatutako paketea\nFitxategiaren arduraduna: Campo Filósofo Sociedad Cooperativa. Helburua: gure buletin komertziala eta zure interesekoak diren gure produktu edo zerbitzuei buruzko informazio eta publizitate komunikazioak posta elektronikoz bidaltzea. Legitimazioa: Zure baimena. Hartzaileak: Campo Philosopher Cooperative Society. Zure datuak atzitzeko, zuzentzeko, mugatzeko edo ezabatzeko eskubideak erabil ditzakezu ventas@campofilosofo.com helbide elektronikora mezu elektroniko bat bidaliz.\nDeitu telefonoz eta eskaintza pertsonalizatua egingo dizugu\nEgin klik informazio gehiagorako\nEtxez etxeko laranjen salmenta\nLaranja eta mandarinen online salmenta\nCampo Filósofo enpresan Valentziako laranja eta mandarinen salmentan adituak gara. Zuhaitzetik etxera zuzen-zuzenean bidaliko dizkizugu. 24/48 orduko epean izango dituzu zure mahaian, zapore eta freskotasuna bermatuta.\n(EUREPG.A:P. jatorrian) merkataritza globalizatuan gako-erreferente legez ezarri da Nekazaritzako Jardunbide Egokiak (NJE) eremuan. Horrela, kontsumitzaileen eskaerei kasu egin eta hainbat herrialdetako nekazaritza-ekoizpenean islatu dituzte eskaerok.\nBlogeko azken artikuluak\nMahaiko laranjetan %20 ko deskontua Maiatza 2022\nGozatu munduko zapore onenetako batekin: Campo Filósofo laranjak! Aprobetxatu aste hau... eta kargatu zure C bitamina Campo Filósofo-n uste dugu C bitamina oso garrantzitsua dela eta mahai guztietan egon behar dela... Horregatik aste honetan %20ko deskontuaz gozatu ahal izango d …\nOrri, mandarina barietaterik onena Otsaila 2022\nCampo Filósofo-n lanean jarraitzen dugu denboraldiko une bakoitzean zitriko onenak eskaintzeko. Otsailaren amaieratik eta udaberrian zehar, gure bezeroei etxean bidaltzen dizkiegun mandarinak Mandarina Orri motakoak dira, Clemendolce markarekin merkaturatzen ditugunak. Orri mandarina barie …


Ikerfolken "Dantza Ganbara" saioak arrakasta handia lortu du Bilboko Kafe Antzokian — dantzan.eus\nHemen zaude: Hasiera › Hemeroteka › Ikerfolken "Dantza Ganbara" saioak arrakasta handia lortu du Bilboko Kafe Antzokian\nIkerfolken "Dantza Ganbara" saioak arrakasta handia lortu du Bilboko Kafe Antzokian\nUrbeltzek azaldu duenez askok hanka bat eta bestea non daukaten ere ez zekiten, baina hasierako lotsa eta beldurra galduta primeran pasa dute. Eta udako oporrak hartu aurretik, bihar dute denboraldiko azken saioa Bilboko Kafe Antzokian, iluntzeko zortzietatik aurrera. Bizkaiko hiriburuan eman dute lehen pausoa Ikerfolkekoek, baina ekimena zabaltzen joateko asmoa dute. Besteak beste, Aretxabaleta eta Oñatin egin dituzte saioak, baita Laudion ere. Argia taldeak Donostian duen aretoan ere antolatu nahi dituzte. "Hemendik hamar urtera 'Dantza Ganbara'k nonahi egingo dira", esan du Juan Antonio Urbeltzek.\nBeretzat garrantzitsua da jendeak harremanak dantzaren inguruan egitea, baina bada beste lokarri bat ere, euskara. "Dantza tresna oso baliagarria da euskara erabiltzera animatzeko", argitu du. Hori dela eta, Urbeltzek hilabeteotan izan dituen dantzarien artean Bizkaira euskara ikastera hurbildutako katalanak aipa daitezke. Lagunarteko giroa sortzen da eta barre eta txantxa artean, ia konturatu gabe, esaterako, Nafarroa Behereko Muxikoa dantzatu dutela konturatzen dira partehartzaileak. Zuzeneko musika izaten dute lagun dantzariek, Juan Antonioren emazteak, Marian Arregik, eskusoinua jotzen baitu eta bien semeak, Mikelek, biolina. Gainera, Argia taldeko bi dantzari aritzen dira irakasle lanetan Urbeltzekin batera, Jokin Otamendi eta David Villalba.\nEra honetako lehenengo esperientzia izan da guztientzat eta Urbeltzek irribarre artean dio "gu erabili gaituzte beraiek froga gisa, ez alderantziz". Urbeltzentzat garrantzitsua da gustura dantzatzea eta horrekin batera euskaldunen arteko loturak eta integrazioa bultzatzea. "Norbait Nafarroa Beherera badoa eta han dantzariak ikusten baditu, jakin dezala zer ari diren dantzatzen azaldu du. Eta herrialde hura erreferentzia bihurtzen da era horretan, mugak hautsiz. Kultur ikuspegitik bateratze prozesua ematen da, gure kulturatzat ez ditugun elementuez jabetzen laguntzen baitigu euskaldunoi".\nPantxoa Etxegoien bera ere joan zen behin saio bat ikustera eta esperientzia gisa asko gustatu zitzaiola adierazi du Urbeltzek.\n"Dantza zailtasunarekin lotzen da, baina Leitzako Ingurutxoan gertatzen den moduan, adibidez, danbor erritmoan plazara sartzea ere dantza da. Ildo horretan, dantzariei gauzak erraztu nahian badute ideia berririk ere. "Irakasleek pauso zailenak egingo dituzte, errazenak ikasleei utzita. Era horretan guztiek gozatuko dute dantzaz", esan du. Udako atsedenaren ostean urrian ekingo diote berriz "Dantza Ganbara" Ikerfolk elkarteko kideek, pieza berriak ikasteko aukera eskainiz.\n"Nafarroa Beherekoak oso dantza kaotikoak dira"\n"Gaur egun dantza produktu estetikoa da, baina Greziatik hasita, forma fisiko onean egoteko modua zen dantza; gazteek helduen mundura pasa ahal izateko egin beharreko iniziazio erritoa zen. Horregatik dantza batzuk bortitzak dira eta pauso zailak dituztenak", azaldu du Urbeltzek.\nGazte haiek gorputza sasoi betean zutela erakutsi behar zieten zaharrei, baina kirola egitea baino zerbait gehiago da dantza. "Gorputz erritmoa da eta erritmo horrek markatzen du beste guztia", adierazi du.\nEta gorputza egoera onean mantentzeaz gain oroimena lantzeko bidea zen dantza. "Gizarte tradizionalek memoria dute ardatz, ez dokumentu idatziak. Eta ikuste-oroimena lantzen da dantzaren bidez. Hori gordetzea ere inportantea da gaur egun".\nAintzinako kultura artzain eta baserritarrena zen eta jokoei lotuta zegoen. "Esku pilota zen horietako bat eta dantza ere fisikoki indartsu egoteko bidea zen", gaineratu du.\nNafarroa Behereko dantzak hautatu dituzte, euskal dantzen artean bereziak direlako. "Kaosa da nagusi, baina barne-egitura bat dute, bestela ezin liteke dantzatu; oso interesgarriak eta politak dira, Europan ez dago antzekorik", gaineratu du. Saio hauetan irakasten dituzten dantzak sinpleak dira, zailtasun gutxi- koak. "Edozein adin eta forma fisiko duenak dantza ditzake. Guk gizarteratzeko errazenak direnak aukeratu ditugu, ez guztiak".\n1968. urtean hasi ziren Argia taldekoak Nafarroa Behereko dantzak plazetan eskaintzen. "Marian eta biok joan ginen ikastera. Garai hartan ia galduta zeuden bertakoen artean dantzak; ez zitzaizkien inori interesatzen. Eta gero etorri da dantza horien berpiztea. Hego Euskal Herrian gu izan ginen hango dantzekin hasi ginen lehenak", esan du. Muxikoa, garai hartan ikasi zituzten Jauziak, Sokadantza eta Kadrilak bezalako piezen urratsak irakasten dizkiete orain "Dantza Ganbara" saioetara hurbiltzen direnei. Horien artean artean izaten dira exekutiboak, Bilboko Kafe Antzokira iristearekin batera maleta albo batera utzi, korbata eta txaketa kendu eta Juan Antonio Urbeltzek agindutako pausoak egiten hasten direnak. Biltzen diren guztiek dantzan era atseginean ikasteko gogoa medio gainditzen dute ezagupen edo abilezia falta.


Inaxio Oiartzabal: "Gerturatzeen fasea maiatzerako eginda egotea espero dugu" - Gipuzkoako Hitza\nInaxio Oiartzabal: “Gerturatzeen fasea maiatzerako eginda egotea espero dugu”\n2021a urte luzez ezagututako espetxe politikaren amaiera urtea izatea nahiko luke Sarek, Oiartzabal eledunak dioenez. Euskal presoei gradu progresioak onartzea izango da aurtengo aldarrikapen nagusietako bat.\n2021, urtarrilak 08 Albisteak, gipuzkoa, Politika 142\nUrtarrilaren hasieran, Sarek deituta, milaka lagun elkartu ohi dira Bilbon —eta Baionan, Bakegileek deituta—, euskal presoen eskubideen alde. Osasun egoera dela eta, aurten herriz herri izango dira protestak. Hain zuzen, 216 herri eta auzotan elkartuko dira, bihar, 17:30ean, Bidea gara lelopean. Bi aldarrikapen nagusi izango dira: urruntze politikarekin amaitzea eta gradu progresioak egitea. Inaxio Oiartzabal (Donostia, 1986) Sare plataformako bozeramailearen esanetan, herrietan ere urteroko “aniztasuna” egotea espero dute.\nAskotan aipatu izan duzue Bilboko manifestazioa bultzada handia izan ohi dela zuentzat urte osorako. Bilbon beharrean, herrietan mobilizatuko zarete aurten. Aldaketa horrek nola eragingo dizuela uste duzue?\nUrtarrileko manifestazioak beti du berezitasun bat: jende aniztasuna. Aniztasun handia elkartzen da Bilbon, eta iruditzen zaigu 216 toki horietan ere hala izango dela. Ekonomikoki ere aldaketa handia eragingo digu, Bilboko ekitaldian urte osorako ekarpen handia jasotzen dugulako. Horregatik, bi euro=bi metro karratu kanpaina hasi dugu, ahalik eta jende gehienak egiteko ekarpena.\nEkonomikoki egoera larrian gera zaitezketela ohartarazi duzue.\nIzan dugun uda izan dugu, eta antolatu ditugun mobilizazioak ere jende pilaketa handirik ekartzen ez zutenak izan dira. Horrek eragin du ekarpen ekonomikoak egiteko aukera gutxi izatea, baina urteari heldu ahal izateko behar-beharrezkoak ditugu ekarpenak. Bilbon ez izan arren, herrietan ere bultzada horri eustea espero dugu. Jende batek ez du mobilizazioetara joaterik izango: Kataluniatik edo Madrildik etortzen zirenek, pandemiagatik konfinatuta daudenek, zaurgarrienek… Horiei guztiei ekarpena egiteko aukera eman nahi genien, eta, oraingo distantzia soziala kontuan hartuta, kanpainaren oinarria da kaleko metro koadro hori erostea, hau da, presentzia hori bermatzea, bertan ez egonda ere.\nEspainiako Estatuaren urruntze politika amaitzeko eskatuko duzue. Azken bizpahiru urteetan egin dira zenbait urrats, baina Euskal Herrira beharrean, batik bat Euskal Herri inguruko espetxeetara eraman dituzte presoak. Zuen ustez, zein da estrategia horren arrazoia?\nBenetako arrazoia ez dakigu, baina badakigu pauso txiki horiek ematen ari direla, hau da, hurbilketak eta guretzat oso garrantzitsuak diren gradu progresioak ematen ari direla. Frantziak egin zuen bide beretik ari da jotzen Espainia. Oso kasu gutxi izan arren, Euskal Herriratzeak eta baimenak ere izan dira, eta horrek esan nahi du aukera badagoela. Bide horren estrategia erabaki badute, irmoki hartzeko eskatzen diegu guk, hau da, euskal preso guztiei progresio bide hori ahalbidetzeko eta etxeratze prozesua ahalik eta azkarren emateko.\nDatozen hilabeteetan zer gertatzea espero duzue?\nGuk espero dugu 2021a urte luzez ezagutu dugun espetxe politikaren amaieraren urtea izatea. Gaur egun, ez dira urrunen daudenak preso gehien dituzten kartzelak, eta horrek aldaketa bat ekarri du, batez ere senideei eragiten dien sufrimenduan. Espero dugu datozen asteetan eta hilabeteetan ere presoak gerturatzen jarraitzea, eta ea 2021eko maiatzean zer argazki dugun.\nDatorren maiatza aipatu duzu. Zergatik data hori?\nMatematikari jarraituz, azken asteetako pausoekin jarraitzen badute, gerturatzeen fasea maiatzerako eginda egotea espero dugu; ordurako, urrutieneko kartzeletan ez luke euskal presorik egon behar.\nHorri buruz zerbait baieztatu dizuete?\nHartzen dugun susmoa da.\nAipatu duzu gradu progresioak egotea ere oso garrantzitsutzat jotzen duzuela. Zer lotura dago gerturatzeen eta gradu progresioen artean?\nBerez ez dago lotura zuzenik, baina ikusi da urrutien dauden kartzeletatik gerturatzeko, ez Euskal Herrira ekartzeko, lehen gradutik bigarrenera pasatu dituztela presoak. Bigarren gradua lortzeak esan nahi du denbora batera baimenak lortzen has daitezkeela. Hirugarren gradua eman zaienak, berriz, Euskal Herriratu egin dituzte, nahiz eta bigarren graduan ere Euskal Herriratu dituzten batzuk.\nGaur egun, Espainiako Estatuan dauden euskal presoen %65 lehen graduan daude, %40 bigarrenean, eta %5 baino ez hirugarrenean. Zein da zuen eskaera?\nAurtengo erronketako bat izango da gizarteratzea gradu progresioen bidea zein den. Euskal presoek, urte askotan, lehen graduan bete dute zigor guztia, eta, legeak dioenaren arabera, lehen gradu hori behin-behineko epealdi bat da, hasiera eta amaiera duena. Beraien legeak betez, gradu progresioei bidea emateko eskatzen dugu, eta lehen graduan presorik ez egoteko.\nBihar arratsaldeko manifestazioez gain, goizean ekitaldia egingo duzue, eta Bilboko Euskaldunan bilduko dira alor sindikal, sozial eta politikoko ordezkariak, “agertutako adostasunak eta elkarbizitzaren alde egindako urratsak” azpimarratzeko. Zein da ekitaldi horren xedea? Eta zein elkartuko dira?\nOrain arte elkarbizitzarako norabidearekin eta salbuespenezko espetxe politikaren amaierarekin bat egin duten alderdi politiko, sozial eta sindikalak egotea espero dugu. Arlo sindikal guztia barneratzea espero dugu; arlo politikoan, oraindik erantzun batzuen zain gaude. Horrez gain, norbanakoak elkartuko dira. Gure ustez, espetxe politika hau aldatzeko pausoak ematea ez zen lortuko aurrez egon diren elkar ulertzeko pauso horiek egon ez balira. Azken urteetan kontsentsu handi bat eraiki da salbuespenezko espetxe politikaren amaieraren inguruan, eta, pauso berriak ematen ari diren honetan, egin den ibilbide guztia goraipatu eta bide beretik lanean jarraitu behar dugula azpimarratu nahi dugu.\nCOVID-19ari aurre egiteko neurriek presoei ere zuzenean eragin diete, aurrez aurreko bisitak kendu edo murriztu direlako eta abar. Nola daude animoz?\nKartzeletan askoz gogorragoa da egoera: askok ezin izan dituzte senideak ikusi hilabete askoan, eta aurrez aurreko bisiten kasuan, agian, hamar hilabetean bakarra izan dute. Bideodeien bidez edo kristalaren atzetik bakarrik izan dute komunikazioa. Askotan azpimarratu dugu motxiladun haurren kasua ere. Iruditzen zaigu urrunketari COVID-19a gehituta, ume horiek umezurtz geratzen direla. Legeak baditu tresnak preso izanda ere guraso izaten jarraitzeko, eta uste dugu guraso presoei guraso izaten jarraitzeko eskubidea bermatu behar zaiela.